O‘zLiDeP халқ билан ишлашга алоҳида эътибор қаратмоқда | O'zLiDeP\nХабарингиз бор, O‘zLiDeP Сиёсий Кенгаши Ижроия қўмитаси томонидан “Сайловлар: ғалаба стратегияси ва тактикаси” мавзусида тренерлар ўқишининг республика босқичи бўлиб ўтмоқда.\nУч йўналишда олиб борилаётган семинарнинг учинчи йўналишида партия фаолияти давомида халқ билан ишлаш масалаларига алоҳида эътибор қаратмоқда.\nБугун Президентимиз барча ташкилотлар олдига халқ билан бирга бўлишлиги, одамлар билан дилдан суҳбатлашиб, улар муаммоларини жойида ҳал этишлиги борасида кўп бор таъкидлаб ўтмоқда.\nШу нуқатаи назардан келиб чиқиб, бугун партиямиз ўз мавқеини сақлаб қолмоқчи экан халқ ичига кириб бориши, халқнинг дардини эшитиши муҳим устувор вазифалардан бири деб ҳисоблайди. Ҳозир одамларимиз кечаги одам эмас, яъни дунёқараши бутунлай ўзгарганлигида кўриш мумкин. Сайловчилар орасига олдинги йиллардаги каби тайёр маърузалар, тайёр тезислар билан кириб бориш мутлақо ўз натижасини бермайди, ўз самарасини кўрсатмайди. Шундай шароитда биз қанақа ишлашимиз, халқ ичига қандай кириб боришимиз керак каби масалалар борасида бизларга аниқ йўналишлар бериб ўтилди.\nЭнг асосий ютуғимиз шундаки, сайловолди дастуримиз халқчил, оддий, содда тилда ёзилаётганлиги бизнинг сайловчиларимиз олдига кириб боришимизда жуда катта устунлик беради. Аҳоли қатлами ичида қайси сиёсий технологиялардан фойдаланиш муҳимлиги, шу орқали ўзимиз қилаётган ишларимиз тўғрисида қанақа маълумотларни олишимиз борасида ҳам тушунчаларга эга бўляпмиз.\nЎйлайманки, бугунги ўқувдан олган билимларимиз, маълумотларимиз жорий йилги сайловларда катта ёрдамини беради. Энг асосийси халқни ичига қўрқмасдан, тўғридан-тўғри кириб боришга, халқнинг ҳам партиямизга бўлган муносабати бутунлай ўзгаришига туртки бўлади.\nO’zLiDeP Хоразм вилояти Кенгаши раисининг


Гидрометеорология хизмати маркази эртага, 25 сентябрь куни қандай об-ҳаво кутилаётганини маълум қилди.\nТошкент шаҳри. Ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 10-12 даража илиқ, кундузи 25-27 даража иссиқ бўлади.\nҚорақалпоғистон, Хоразм вилояти. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража илиқ, кундузи 22-27 даража иссиқ бўлади.\nТошкент, Самарқанд, Жиззах ва Сирдарё вилоятлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 8-13 даража илиқ, кундузи 22-27 даража иссиқ бўлади.\nРеспубликанинг тоғли ҳудудлари. Ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 5-10 даража, кундузи 15-20 даража илиқ бўлади.


Россияда танкчи куни қандай нишонланди – видео - 14.09.2020, Sputnik Ўзбекистон\nРоссияда танкчи куни қандай нишонланди – видео\nЕкатеринбург яқинидаги Свердловский ҳарбий полигонида танкчи куни нишонланди. Тантанали тадбирни томоша қилиш учун 30 минг яқин меҳмон ташриф буюрди. 14.09.2020, Sputnik Ўзбекистон\n19:44 14.09.2020 (янгиланди: 19:58 14.09.2020)\nЕкатеринбург яқинидаги Свердловский ҳарбий полигонида танкчи куни нишонланди. Тантанали тадбирни томоша қилиш учун 30 минг яқин меҳмон ташриф буюрди.\nҲарбий хизматчилар жанговар тайёргарликнинг мураккаб элементи - 3 та 40 тонналик Т-72БЗМ танкида "сакраш ва парвоз вақтида ўқ отиш" машқини намойиш этишди.\nБундан ташқари, тарихий ва замонавий техникаларнинг махсус кўргазмаси ташкил этилди.\nТанкчи куни қандай ўтгани ҳақида видеомизда томоша қилишингиз мумкин.


ДХХ собиқ раҳбари 53 яшар Ихтиëр Абдуллаевга нисбатан 11 февралда "қамоқ" вақтинча эҳтиëт чорасини қўллаш тўғрисида қарор қабул қилинган. Бу ҳақда ДХХ собиқ раҳбари қўл остида ишлаган мулозим билдирди. Унинг яна иддао қилишича, Ихтиёр Абдуллаевга нисбатан қўлланилган "қамоқ" эҳтиëт чораси бир ойдир.\nИхтиёр Абдуллаевга нисбатан эҳтиёт чорасини қўллаш тўғрисидаги қарорни қайси суд қачон чиқарганини мулозим очиқламади.\nДХХнинг жорий раҳбарияти таркибида ишлаётган ва собиқ раиснинг қўл остида ишлаган манбаларга кўра, Ихтиëр Абдуллаев ДХХ ертўласида жойлашган тергов изоляторида сақланмоқда.\nДХХ раиси сифатида бир йил ишлаган Ихтиёр Абдуллаев 8 февраль куни саломатлиги боис эгаллаб турган лавозимидан озод қилингани хабар қилинган.\nДХХ собиқ раҳбари қўлида ишлаган зобит иддаосига кўра¸ Ихтиëр Абдуллаевга қарши унинг божаси, шу кунда ИИБ тергов изоляторида сақланиб, тергов қилинаëтган ДХХ раисининг собиқ маслаҳатчиси Алишер Эшонхўжаев кўрсатма бермоқда.\nДХХнинг жорий раҳбариятига яқин мулозимнинг \_айтишича, Алишер Эшонхўжаев 11 февраль куни қамоққа олинган.\nМулозимнинг иддаосига кўра¸ ДХХ собиқ раиси ва унинг божасининг ушланишига жорий йилнинг 11 январида ҳибсга олинган ДХХ раисининг 46 ёшли собиқ биринчи ўринбосари Жаҳонгир Эгамовнинг кўрсатмалари асос бўлган.\nДХХ собиқ раҳбари қўлида ишлаган зобитнинг иддаосига кўра¸ Ихтиëр Абдуллаев сўнгги 6 ой ичида мунтазам кузатувда бўлган ва бу кузатувнинг бир қисмини унинг ҳайдовчиси амалга оширган.\nАйни пайтда Ўзбекистон президентининг Интернетдаги расмий саҳифасида Ихтиёр Абдуллаев соғлиги ёмонлашгани, бир йилдан буён бўйин ва умуртқа поғонасида икки марта оғир жарроҳлик амалиётини ўтказгани ортидан лавозимидан озод қилингани ҳақидаги билдирув турибди.\nМулозимга кўра¸ “ДХХ раиси сифатида бир йил ишлаган Ихтиёр Абдуллаев унинг кўплаб қариндошлари ва айни ташкилотнинг ўнлаб ходимлари устидан жиноят иши очилиб қамоққа олингани ортидан ишдан бўшатилган”.\nМулозимнинг яна айтишича¸ Ихтиёр Абдуллаев ҳозирча "иқтисодий жиноятларни содир қилганликда" гумонланмоқда.\nБир-биридан мустақил икки нафар мулозимнинг билдиришича¸ Ихтиёр Абдуллаевга нисбатан Ўзбекистон Жиноят кодексининг 205-моддаси (“Ҳокимият ёки мансаб ваколатини суиистеъмол қилиш”), 210-модда (“Пора олиш”) ва 211-модда (“Пора бериш”) бўйича жорий йилнинг 8 февралида жиноят иши очилган.\nСуҳбатдошлар иддаосига кўра¸ "жиноят иши республика ҳарбий прокуратураси тарафидан очилган".\nАмалдорга кўра¸ қамоққа олинган ДХХ ходимлари Ўзбекистон Жиноят кодексининг 167-моддаси (“Ўзлаштириш ёки растрата йўли билан талон-тарож қилиш”), 205-моддаси (“Ҳокимият ёки мансаб ваколатини суиистеъмол қилиш”), 210-модда (“Пора олиш”) ва 211-модда (“Пора бериш”) кўзда тутган жиноятларда гумон қилинмоқда.


барча ўйинлар (29)\nФаластин ўз уйидаги сунъий майдонларда қандай ўйнайди? 28\nЭктор Купер чақирган легионерлар терма жамоага қачон келишади? 25\nФутболдаги гепардлар. Сайёрамизнинг энг тезкор 10 футболчиси 36\n"Қатар СК" 1-турда мағлуб бўлди, Сардор Рашидов қайдномага киритилмади 16\nБугун Ўзбекистон терма жамоаси бош мураббийи Эктор Купер Фаластин билан ўйинга чақирилган футболчилар рўйхатини эълон қилди.\nНоёб Франция терма жамоаси\nФранция - дунёдаги энг халқаро терма жамоалардан биридир.\n"Сўғдиёна" - "Бунёдкор" 1:2. Барча голларни томоша қилинг\nCoca Cola Ўзбекистон Кубогининг чорак финалидан ўрин олган "Сўғдиёна" - "Бунёдкор" учрашувида меҳмонлар ғалаба қозонишди.\nАПЛда дебют қилган VAR ҳақида\nБизга ёқадими ёки йўқми ушбу мавсумда VАR Англия Премьер-лигасида ҳам пайдо бўлди.\n6242 5 21 авг, 23:25\nРивалдо: "Роналду ва Неймарни бир жамоада кўриш ажойиб бўларди"\n"Барселона"нинг собиқ футболчиси Ривалдо ПСЖ ҳужумчиси Неймарнинг "Ювентус"га ўтиши борасидаги миш-мишларга изох берди.\n23350 68 21 авг, 23:13\nАргентиналик футболчи бунда ғолиб бўлди.\n3601 2 21 авг, 22:58\nТухелга "Реал" дарвозабони керак\nПСЖ ҳали ҳам дарвозабон излаш билан банд.\n11168 17 21 авг, 22:44\n"Барселона" Неймар ўрнига альтернатив топиб қўйди\n"Барселона" раҳбарияти "Ювентус" ҳужумчиси Марио Манжукичнинг трансферини ўйлаб кўрмоқда.\n5985 9 21 авг, 22:27\n"Манчестер Юнайтед" қишки трансферлар ойнаси вақтида ҳам катта пул сарфлайди\n"Манчестер Юнайтед" раҳбарияти қишки трансферлар ойнаси вақтида Оле-Гуннар Сульшерни қўллаб-қувватлайди.\n3999 11 21 авг, 22:20\nУлуғбек Бақоев: "Бу билан ҳаёт тўхтаб қолмайди"\nСoca Cola Ўзбекистон Кубогининг чорак финалидан ўрин олган «Сўғдиёна» - «Бунёдкор» (1:2) учрашувидан кейин мезбонлар устози Улуғбек Бақоев ўз фикрлари билан ўртоқлашди.\n15370 46 21 авг, 22:14\nВадим Абрамов: "Нега ҳакам бизнинг ўйинчини ҳақорат қилади?"\nСoca Cola Ўзбекистон Кубогининг чорак финалидан ўрин олган «Сўғдиёна» - «Бунёдкор» (1:2) учрашувидан кейин меҳмонлар устози Вадим Абрамов ўз фикрлари билан ўртоқлашди.\n6992 17 21 авг, 22:12\nКлопп "Ливерпуль"дан қачон кетишини айтди\nБош мураббий Юрген Клоппнинг айтишига кўра, унга "Ливерпуль"да ишлаш маъқул келмоқда.\n1519 4 21 авг, 22:01\nЎзбекистон Республикаси Вазирлар Маҳкамасининг “Маҳалла ёшлари ўртасида “Чарм тўп” анъанавий футбол мусобақасини ташкил этиш ва ўтказиш тўғрисида”ги 1-сон йиғилиш баёни билан мамлакатимиз миқёсида 18 ёшдан 30 ёшгача бўлганлар ўртасида футбол мусобақаларини юқори савияда ташкил этиш вазифаси белгилаб берилганди.\n2321 2 21 авг, 21:57\nЛьорентега Италиянинг икки топ-клуби харидор\nАйни дамда эркин агент мақомида бўлиб турган Маркос Льоренте Италия чемпионатида фаолиятини давом эттириши мумкин\n8671 10 21 авг, 21:56\nВидео "Сўғдиёна" - "Бунёдкор" 1:2. Барча голларни томоша қилинг\n5196 14 21 авг, 21:42\nРоналду: "Истасам кейинги йил фаолиятимни якунлайман"\n"Ювентус" форварди Криштиану Роналду келажакдаги режалари ҳақида гапирди.\n5461 6 21 авг, 21:26\n"Ювентус" Осиёни ўйламоқда\n"Ювентус" бош директори Жоржо Риччи Италия чемпионати ўйинлари бошланиш вақтини бироз эртароқ қилиш тарафдори.\n2984 0 21 авг, 21:17\nOlamsport: Элнур Абдураимовнинг жанги 1 раунд давом этди, UFC рейтингида ўзгариш ва бошқа хабарлар\n3545 1 21 авг, 21:16\nРасман: Старриж - "Трабзонспор" футболчиси\n"Ливерпуль"нинг собиқ футболчиси Дэниэл Старриж фаолиятини "Трабзонспор"да давом эттиради.\n33547 66 21 авг, 21:10\nБугун Coca-Cola Ўзбекистон кубогининг чорак финалидан ўрин олган дастлабки икки баҳс бўлиб ўтди.\n8712 3 21 авг, 20:57\n"Ростов"га тақиқ қўйилди\nРоссия ФИ "Ростов" клубини жазолади.\n2175 2 21 авг, 20:44\nЛовренга яна бир клуб харидор\nМарказий ҳимоячини Германияда кутишмоқда.\n6276 11 21 авг, 20:26\nВидео Бугунги куннинг энг муҳим хабарлари (21 август)\nЯкунига етаётган куннинг энг муҳим хабарларини битта видеода томоша қилинг.\n6529 4 21 авг, 20:24\nРасман: "Рома" "Челси" футболчисининг трансферини эълон қилди\n"Челси" ҳимоячиси Давиде Дзаппакоста фаолиятини "Рома"да давом эттиради.\n1196 1 21 авг, 20:14\n"Арсенал" Гендузи билан шартномани узайтириши мумкин\n"Арсенал" ярим ҳимоячиси Маттео Гендузи раҳбариятдан янги таклиф олди.\n8872 14 21 авг, 20:00\n1958 0 21 авг, 19:58\n"Челси" жароҳатидан фориғ бўлган футболчиси билан шартномани узайтиради\n"Челси" раҳбарияти ҳужумчи Каллум Хадсон-Одои билан янги шартнома имзолайди.\n7967 7 21 авг, 19:47\n"Реал" япониялик футболчисини ижарага бериб юборди\n"Реал" ҳужумчиси Такефусо Кубо ижарада ўйнайди.\n5355 23 21 авг, 19:33\nРоналду: "Мен ўз ишимдаги энг яхшиларидан бириман ва тарихга кириб бўлдим"\n"Ювентус" ҳужумчиси Криштиану Роналду футболдаги фаолиятида унга нималар иштиёқ, куч бериши ҳақида гапирди.


«Анадолу»: Ўзбекистон – Марказий Осиё инжуси\nТуркиянинг дунёга машҳур «Анадолу» ахборот агентлиги муҳаррири, журналист Ҳусайн Алтиналан Ўзбекистонга ташрифи тассуротларини баён этиб мақола ёзди ва уни агентлик сайтида эълон қилди.\n«Макдоналдс» ҳижоб туфайли жанжал марказига тушиб қолди\nБуюк Британияда «Макдоналдс»га келган муслима диний мансублик туфайли жиддий камситилишга дучор бўлди. Аммо у ўзини йўқотиб қўймади ва воқеани телефонида видеотасвирга олиб тармоққа жойлади.\nМРБ директори: «Исроил ва Саудия Арабистони фаол ҳамкорлик қилади»\nМарказий разведка бошқармаси (МРБ) директори Майк Помпео Рейган жамғармаси томонидан ташкил этилган форумда иштирок этди.\nАраб давлатлари Лигаси шошилинч мажлис чақирди Мажлис Фаластиннинг илтимосига кўра чақирилди.\nБешинчи декабрь куни Араб давлатлари Лигаси (АДЛ) АҚШнинг ўз элчихонасини Тел-Авивдан Қуддусга кўчириш режасини муҳокама қилиш учун шошилинч равишда мажлисга йиғилади.\nБугун Ўзбекистон мусулмонлари идорасида Ўзбекистон Республикаси Президентининг 2017 йил 10 октябрдаги фармони билан таъсис этилган “Ўзбекистон Конституциясига 25 йил” эсдалик нишонини топшириш маросими бўлиб ўтди.\nДин ходимларига ҳалол стандартлаштириш тизими ҳақида дарс ўтилди\nҚозоғистон мусулмонлари диний идораси «Ҳалол стандартлаштириш ва Ҳаж» бўлимининг бошлиғи Бейбит Мирзагелдиев Остона шаҳридаги «Алжон она» масжиди қошидаги республика имомлар марказида билим олаётган туман имомларига дарс берди.\nИШИДдан тортиб олинган қурол-аслаҳа бутун дунёни ҳайратга солди\nСАНА ахборот агентлиги Дайр-аз-Зор вилоятининг Ал-Ашар, Сабихон ва Ас-Салҳия қишлоқларида ИШИД жангариларидан тортиб олинган қурол-аслаҳалар акс этган видеони интернетда жойлаштирди.\nМянмадаги воқеалар бугуннинг энг катта фожиасидир\nАнадолу ахборот агентлигига берган интервьсида БМТ Бош котибининг ёрдамчиси Урсула Мюллер “Мянмадаги воқеалар бугуннинг энг катта фожиасидир” деб айтди.\nҚМДБ: юракни тебратиб, кўзга ёш келган кеча\nОлмаота шаҳридаги Республика саройида пайғамбаримиз Муҳаммад соллоллоҳу алайҳи васаллам туғилган ойи шарафига бағишланган маулид маросими бўлиб ўтди.\nМаънавий тадбирда Қозоқистон мусулмонлари диний идораси раиси Ержон ҳожи Малғожиўғли, муфтият ходимлари, вилоятнинг бош имомлари, олимлар, зиёлилар, шаҳар аҳолиси иштирок этишди.\n«Санъат қиронлари» театрининг пайғамбарға соғинч, ота-онанинг қадри, қариндошлик алоқалари, масжид қуришнинг савоби мавзулари бўйича қўйилган сахна кўринишлари томошабинларнинг юракларига йўл топиб, кўзларига ёш олдилар. Машҳур айтишув санъати устаси, шоир Дидор Қомиевнинг ижросидаги «Она қадри» қўшиғи ҳам саройга йиғилған томошабинни тебрантириб, оналаримизни ҳурмат қилишнинг ажойиб намунасини кўрсатди.\nТадбир давомида башариятнинг сараси бўлган пайғамбаримыз Муҳаммадга соллоллоҳу алайҳи васаллам салавот айтилиб, дуолар қилинди.\nСаҳнага чиқиб, жамоатни мавлид маъракаси билин табрик этган Бош муфти Ержон ҳожи Малғожиўғли:\n«Бизнинг, мусулмон умматининг кундалик ҳаётимизда Аллоҳ элчисининг намунали сўзлари асос бўлиб, акс эттирилиши лозим. Пайғамбарга садоқат мана шундан бошланади деб ўйлайман. Биз пайғамбар суннатига қанчалик садоқатлимиз? Мана шу савол ҳар бир мусулмонни ташвишга солиши керак деб ҳисоблаймиз. Бугунги тадбирда ажойиб санъати ила халққа пайғамбарнинг соллоллоҳу алайҳи васаллам намунали ҳаётини тарғиб қилган «Санъат қиронлари» театр ходимларига, шоир Дидор Қомиевга, маулид тадбирини ташкиллаштирган дин арбобларига, Олмаота шаҳрининг имомларига алоҳида миннатчорчилик изҳор этаман. Аллоҳ рози бўлсин! Мавлид муборак бўлсин, азизлар», – деди.\nТадбир ниҳоясида жамоатга қимматбаҳо манъавий китоблар бепул тарқатилди.\nТаржимон Баходир Тажиматов


Сирдарёни кўрмабсиз… – Jurnalist\nR S2019-08-19T05:12:06+05:0019 Avgust, 2019|Сирдарё вил.|\nЛоф эмас, қирқ йил бўлди: ана шу катта трасса – Катта ўзбек тракти дейилармиди бир замонлар, йўлдан гоҳи жанубга, гоҳи Орол бўйлари, баъзан буюк жаҳонгир бобом мангу қўним топган Самарқанд ё Бухорои шариф томонларга бориб келаман. Ким айтади, қай биримиз шундоққина йўл устидаги Сирдарё аталмиш улкан ҳудуднинг бирор туман ё қишлоғини бир кунгина айланганмизми? Аксаримиз ёз чилласида Зомин ё Бахмалга салқинлаб келмоқ учун югурганмиз, Айдаркўл тарафларга отланганмиз. Сирдарё десалар… саратонда нафас олиб бўлмас, қаҳратон қишда эса совуқ уриб кетса ажабмас, деган беъмани тасаввурлар ҳамон айримларни чўчитиши мумкин. Фақат баҳорда лолақизғалдоқ, кеч кузакда эса тилими тил ёргувчи қовун-тарвуз сайлига чопганимиз ёлғонми, айтинг?!\nПешиндан сўнг Ховос туманига йўл олдик. “Ховос сити”да 42 гектар майдонда катта қурилиш ишлари қизғин давом этаётган экан. Янги шаҳарчада 30 та замонавий бино қуриляпти. Ташқарида жазирама хуруж қилаётган бўлса-да, бизни манзилга элтган замонавий автобус ичкариси салқинлиги боис гурунг қизийди. Ховос тумани ҳокими Райимқул Бобоевнинг ўзи раҳбарлик қилаётган ҳудуд тарихини ўрганишга иштиёқи баландлиги бизни қизиқтириб қўйди. “Кўҳна Ховос харобасида ўтказилаётган археологик тадқиқотлар давомида бу жойнинг камида икки ярим минг йиллик ўтмишга эгалиги ва бутун Сирдарё вилояти ҳудудидаги энг қадимги шаҳар қолдиғи эканлиги исботланди. Ўзбекистон Фанлар академияси Археология институти ходимлари изланишлари давомида мингдан зиёд осори атиқалар топилди. Уларнинг фикрига суянадиган бўлсак, бу ердан топилган қадимий ашёлар 2 500 йил аввал Ховосда одамлар яшаганидан хабар беради. Ҳозир ўша тепаликка борсак, ўз кўзларингиз билан кўрасизлар. Яна бир мисол, Ховостепадан VIII асрга оид ҳаммом қолдиқлари қазиб ўрганилмоқда”, деяётганди, Ўзбекистонда хизмат кўрсатган журналист Камол Матёқубов унинг гапини бўлиб: “Йўқ, дўстим, кечирасиз, VIII асрга тегишли ҳаммом фақат Бухорода топилган, менимча, бу маълумотни айтган мутахассис янглишган, X аср десангиз тўғрироқ бўларди”, деб кулиб қўйди…\nСирдарёга сафар қилганимизнинг сири бошқа. Президентимиз бу ҳудудга яқиндагина ташриф буюрганларида ҳам жуда кўп маслаҳат, йўл-йўриқлар, таклиф-тавсиялар айтди, амалга оширилаётган ишларга танқидий-таҳлилий назар билан холисона баҳо берган эди. Шу маънода биз қаламкашлар ҳам ана шундай улкан ислоҳотлардан четда туролмаймиз, табиийки, халқимизни бундай янгилик-ўзгаришлар ҳақида хабардор этмоғимиз зарур. Бир кунда кўрганларимизнинг ўзи бир китобга сиғмайди. Демак, биз шу пайтгача кичикроқ вилоят-да, салоҳияти ҳам шунга яраша бўлса керак, деган ёлғон тасаввурларимиз бугун бутунлай ўзгариб кетди. Сирдарёда жуда катта сир-синоатлар яширин экан…\nВилоят марказини бемалол айланишга, тўғриси, улгуролмадик. Нега десангиз, шаҳар ўртасида барпо этилаётган Ўзбекистон халқ шоири Ҳалима Худойбердиева номидаги ижод мактаби қурилишини йўл-йўлакай бир қур кўздан кечирдик, сўнгра “Буюк келажак” деб номланган тураржой даҳасини ва, ниҳоят, “Ўқитувчи” китоб дўконини томоша қилдик…\nКуни кеча ҳамкасблардан бири қўнғироқ қилиб сўраб қолди: “Билмайсизми, яқин орада уюшма қайси вилоятга сафар уюштирмоқчи экан? Газеталарни ўқидим, телевизорда кўрдим, роса ҳавасим келди. Нега десангиз, шахсан ўзим Тўйтепадан нарига чиқмаганман…”.


Ўзбекистон Mудофаа вазирлиги ҳарбий хизматчилари AҚШ ҳарбий хизматчилари (Mиссисипи, AҚШ) ўртасида ҳар йили анъанавий равишда ўтказиладиган “Энг яхши жангчи” ҳарбий танловида иштирок этиб, ўз тоифаларида 1-ўринни қўлга киритишди.\nУшбу мусобақада Ўзбекистон Республикаси Mудофаа вазирлиги вакиллари сержант Сардор Mамарасулов ва кичик сержант Mуҳриддин Очилов биринчи маротаба иштирок этиб, Mиссисипи Миллий гвардиясининг турли бўлинмаларидан қатнашган 14 нафар сержант билан баҳслашиб, билим ва маҳоратларини намойиш этишди.\nMусобақа Mиссисипи штати Mиллий гвардияси ташкил этилганлигининг 338 йиллиги муносабати билан ўтказилди.\nMусобақанинг биринчи кунида иштирокчилар 9 элементдан иборат тўсиқ чизиқларини босиб ўтишди. Mусобақанинг биринчи босқичи натижаларига кўра, энг яхши вақтни Ўзбекистон Республикаси Mудофаа вазирлиги вакиллари кўрсатдилар (M. Очилов – 8 дақиқа 35 сония, С. Mамарасулов – 10 дақиқа 8 сония) ва мусобақалар жадвалини бошқариб туришди.\nКейинги босқичда Ўзбекистон Mудофаа вазирлиги ҳарбий хизматчилари жисмоний тайёргарлик бўйича синов имтиҳонларини топширдилар. Унда ерга таянган ҳолатда машқ бажариш, пресс, 3,2 кмга югуриш, 110 кг оғирликдаги штангани турган ҳолатда кўтариш, 5 кг оғирликдаги тўпни улоқтириш, турникда тортилиш, қисқа масофага югуриш (25 м) кабилар бўйича ўз жисмоний қобилиятларини намойиш қилишди.\nНавбатдаги босқичда Ўзбекистон Mудофаа вазирлигининг кичик мутахассислари Aмерика армияси қуроллари – “Беретта” тўппончаси, M-4 автомати, M-240 қўл пулемёти, M-249 оғир автомати ва автоматик миномётларни қисмларга ажратиб-йиғиш шартини ҳам муваффақиятли бажаришди. Бундан ташқари ўзбек ҳарбийлари замонавий манекенлардан фойдаланган ҳолда, жароҳатлар ва шикастланишларда биринчи тиббий ёрдам кўрсатиш бўйича ҳам синовлардан муваффақиятли ўтишди.\n20 кмга марш юриш ва турли хил қуроллардан нишонларга отиш, шунингдек, қўл гранаталарини улоқтириш шартларида ҳам ўзбекистонлик ҳарбий хизматчилар юқори жанговар тайёргарлик ва касбий маҳоратга эга эканликларини яна бир бор намойиш этдилар.\nMусобақанинг сўнгги кунида ҳарбий хизматчилар ҳарбий топография бўйича билим ва кўникмаларини намойиш қилишди. Бу шартда улар машқларни тунда, нотаниш ва ўрмонли жойда амалга оширишди. Иштирокчилар 4 соат ичида 5та нуқтани топишлари керак эди. Ушбу нуқталар орасидаги масофа 2,5 кмгача эди, бу ҳарбийлардан нафақат ҳисоб-китобларнинг аниқлигини, балки бир нуқтадан бошқасига ўтиш тезлигини ҳам талаб қилади. Барча қийинчиликларга қарамай, Ўзбекистон вакиллари ушбу вазифани ҳам муваффақиятли бажариб, талаб этилган нормативларни аъло баҳога топширишди ва яна биринчилардан бўлиб маррага етиб келишди.\nЯкуний натижаларга кўра, “Энг яхши жангчи” мусобақасида катта сержант Сардор Mамарасулов ва кичик сержант Mуҳриддин Очилов ўз тоифаларида 1-ўринни эгалладилар. Вакилларимизга тантанали равишда медаль ва эсдалик совғалари топширилди.\nЭслатиб ўтамиз, Ўзбекистон Мудофаа вазирлиги ҳарбий хизматчилари AҚШда бўлиб ўтган ушбу мусобақада илк бор иштирок этишди ва хизмат сафарлари давомида бир кун ичида 7 та чет эл ўқотар қуролларини ўзлаштириш, AҚШ ҳарбий топографияси бўйича қисқа курсни ўташ, НATО стандартларига мос жиҳозланган экипировкаларни тайёрлаш ва жисмоний тайёргарликнинг янги нормативларини ўрганишга эришишди.\nМудофаа вазирлиги ҳарбий қисмларида икки босқичда йиғинлар ташкил этилади\nНукусда ҳарбийлар учун 2та кўп қаватли уй фойдаланишга топширилди


Президент келиши кутилаëтган Наманганда врачлар чопиқ ва кўча тозалашга мажбурланмоқда – mulkdor.com\nПрезидент келиши кутилаëтган Наманганда врачлар чопиқ ва кўча тозалашга мажбурланмоқда\nJune 13 2017, 03:06 КоррупцияТиббиёт\nНаманганда 2015 йилда ҳам ҳамширалар таъмирлаш ишларига жалб қилинганди\nШу кунларда Наманган вилояти Тўрақўрғон туманидаги шифокор ва ҳамширалар қишлоқ хўжалик ва ободончилик ишларига мажбурланмоқда. Озодлик гаплашган врачларга кўра, тиббиëтчиларни бошқа ишларга мажбурлаш Каримов давридагидан ҳам кучайган. Тиббиёт бирлашмаси раҳбари Озодлик билан суҳбатда ўз ходимларининг қишлоқ хўжалик ишларига жалб қилинаётганини тан олди.\nТўрақўрғон туман тиббиёт бирлашмаси ходимларидан Озодликка йўлланган мурожаатда олий маълумотли врачлар ва ҳамшираларнинг ҳокимият томонидан дала ишларига мажбурланаëтгани тафсилотлари келтирилган.\n“Биз Қодиробод қишлоғидаги фермерларнинг пахтасини бир ойдан буён текинга ягана ва чопиқ қилиб келдик. Мана, бугун якшанба, дам олиш куни бўлишига қарамасдан бизни яна кўча тозалашга чиқарди. Катта йўл чеккаларини тозалаяпмиз. Навбатчиликдан чарчаб чиқсак ҳам, кечгача чопиқ ва тозалаш ишларига мажбурлашаяпти. Ахир, биз 15-20 йил иш стажига эга врачу ҳамшира аёллармиз. “Соат 6.00дан кеч соат 20.00гача ишлаймиз” деган қоғозга қўл қўйдириб олишади. Ахир бизнинг ишимиз касалларни даволашку, пахта чопиш ёки кўча супуриш эмас. Меҳнат қонунларида шунақа нарсалар борми? Буларни ким назорат қилади?”, деб ёзади исми сир қолишини сўраган бир гуруҳ шифокор ва ҳамширалар.\nОзодлик суҳбатлашган тўрақўрғонлик ҳамширалардан бири, бош врачнинг бундай босимга норозилик билдиришга уринганларни ишдан ҳайдаш билан таҳдид қилаётганини айтади.\n“Мана ҳозир биз, катта Чуст йўлида кўча тозалаяпмиз. Бу ердан президент ўтар экан. Агар биз бу нотўғри бўлаяпти деб, ўз фикримизни айтсак, бош врач бу ҳоким ва облздрав бошлиғининг буйруғи, бормасанг аризангни ёз деб, қўрқитади. Энди, поликлиникада йиғилиш қилиб ҳамма ўз чўнтагидан поликлиникани ремонт қилишни талаб қилаяпти. Биз ахир бир сўм нақд пул олмасак, ойликларимиз 100 фоиз пластикда бўлса, бунинг устига ҳали май ойи маошимизни олганимиз йўқ. Йўлкирага ўзи зўрға пул топаяпмиз”, дейди суҳбатдош ҳамшира.\nБу шикоятга муносабат олиш мақсадида Озодлик тиббиёт бирлашмаси бўлим мудирларидан бири билан боғланганида¸ тиббиëт мутасаддиси ўзининг ҳозиргина ободонлаштириш ишларига бағишланган мажлисдан чиққанини айтди.\n“Мана, ҳозиргина бош врач Иқболжон Каримжонов ўтказган мажлисдан чиқдик. Сўнгги пайтда бизнинг мажлисларимиз тиббиёт ҳақида эмас, кўпроқ қишлоқ хўжалиги ва ободонлаштириш мавзусида бўлаяпти. Бу мажлисда ҳам кўча тозалашга қанча одам чиқараётганимиз муҳокама қилинди. Ҳоким ўн километр кўчани тозалашни топширган экан. Ҳамма бўлим мудирларига ҳозирнинг ўзидаёқ одамларини олиб¸ ўша жойга боришга буйруқ берилди. Бош врач бошчилигида ўша ёққа кетаяпмиз”,деди исми сир қолишини сўраган бўлим мудирларидан бири.\nТўрақўрғон тумани тиббиёт бирлашмаси бошлиғи Иқболжон Каримжонов Озодлик билан суҳбатда врач ва ҳамшираларнинг дала ишларига чиқарилаётганини тан олди:\n– Мен ички ободончиликка жалб қилган бўлишим мумкин. Бир-икки марта дала ишларига илтимос қилишганди, бўлган бўлиши мумкину, лекин ойлаб чиқарганим йўқ. Ўша оғир шароитда ўт босган жойларни чопиқ қилишга илтимос қилишганди, шунга биз ўз ташаббусимиз билан чиққан эдик. Лекин кўча тозалашга чиқарганим йўқ, деди Иқболжон Каримжонов.\nБош врач суҳбат давомида шифокор ва ҳамшираларнинг дала ишларига сафарбар қилинишини “умуман нотўғри” дея баҳолади.\nАйни пайтда Каримжонов¸ врач ва ҳамширалар кимнинг буйруғи билан чопиқ ва кўча тозалашга олиб чиқилаëтганига аниқ жавоб беришни истамади ва ”менинг бир нарса дейишим қийин”, деган жавоб билан чекланди.\nОзодлик бош врач билан суҳбатдан сўнг туман ҳокимлиги билан боғланди. Шикоят тафсилотларини обдон эшитган туман ҳокими ёрдамчиси Ўткирбек Абдувалиев “ҳозир¸бир минут” деб, ким биландир узоқ маслаҳатлашди ва сўнгра жавоб бермай алоқани узиб қўйди.\nP.S. Мақола нашрга тайёрланаётган пайтда тўрақўрғонлик шифокордан Озодликка шундай хабар келди:\n“Раҳмат катта. Бизни срочно ортга қайтариб юборишди. Главврачни ҳокимиятга чақиришди”.\nМақсад коррупцияни йўқотишми ёки бошланғич ...\nЯнги ўқув йилидан 1-синфга бошқа микроҳудуддан қабул қилинадиган болалар учун ота-оналардан бир марталик тўлов олиш тартиби жорий қилинаётгани қулоғингизга чалинган бўлса ...\nЖамиятJune 11 2019, 07:06\n“ахлат машиналари йўқлиги сабаб 2 йилдан ...\n"Мен сизларга Самарқанд шаҳридаги янги коттежлар қурилаётган Саёҳат районидан ёзмоқдаман. Илтимос, бизнинг муаммомизга ҳокимиятнинг эътиборини қаратишга ёрдам беринг. ...\nКоррупцияJuly 31 2017, 04:07\nМилиция жамоат тартибини тузадими ëки бузади?\nSizdan Telegram: Питнак шаҳридан келган видео 0:00:12 0:00:12/0:00:12 ▶ Бевосита линк "Бу видео Хоразм вилояти Ҳазорасп тумани Питнак шаҳрининг "Халқ банки"да олинган. ...\nКоррупцияJune 13 2017, 02:06


РАСМАН: Кейинги ҳафтадаёқ чиқаётган Redmi K20 Pro’нинг экрани дактилоскопли ва «бели бақувват»! - Terabayt.Uz\nXiaomi компаниясининг Redmi бренди энг зўр Snapdragon 855 процессорли энг арзон флагманни намойиш этишга тайёрланмоқда. Инсайдерлар унинг Redmi X, Redmi 855, Redmi Pro 2 ва ҳатто Redmi Q деб аталишини айтишган, аммо...\nЎҚИНГ: Xiaomi’нинг Snapdragon 855 чипли арзон флагмани Redmi K20 Pro экан! («жонли» расм ва видео)\nКорпорация вице-президенти ҳамда Redmi бренди раҳбари Лу Вейбинг (Lu Weibing) кунда-кунора Weibo ижтимоий тармоғи орқали фанатлар билан мулоқот қилиб туради. Бунда у ҳали тақдим этилмаган Redmi флагмани ҳақида айрим маълумотларни кам-камдан ошкор этиб келаётир.\nЖумладан, кеча – 7 май куни Лу Вейбинг ушбу смартфоннинг экранидан олинган скриншотни эълон қилди. Энг қизиғи – унга кўра, Redmi K20 Pro бармоқ изи сканери экраннинг ўзига интеграцияланган экан!\nГап шундаки, ҳали яқиндагина фойдаланувчилар бу смартфонда ушбу хусусият бор-йўқлиги ҳақида сўрашганида, Лю Вейбинг экранга интеграция қилинувчи дактилоскопик датчик қиммат туришини ёзган.\nЎҚИНГ: Redmi 855 тақдимоти эълон қилинди ва у самарадорликда Xiaomi Mi 9’дан устун!\nБундан ташқари, Лу Вейбинг мазкур флагманнинг аккумулятори узоқ вақтга етишидан қониқиш ҳосил қилганини, бу борада у кутилганидан ҳам аъло чиққанини таъкидлаган. Куни кеча «жонли» сурат орқали тасдиқланган маълумотга кўра, унинг аккумулятори 4000 мА/соатлик сиғимга эга. Xiaomi аввал ҳам шунақа «бели бақувват» смартфонлар чиқарган; янгиси кутилганидан ҳам зўр чиққанига қараганда, Redmi K20 Pro моделида қандайдир дастурий оптимизация амалга оширилган бўлса керак.\nЭслатиб ўтамиз, Redmi K20 Pro деб номланиши ҳам шу суратдан аниқ бўлган мазкур флагман экрани диагоналига 6,39 дюймлик. Унинг олд камераси корпус ичидан чиқувчи механизмга жойланган, «уч кўзли» бош камерасининг асосий модули эса 48 мегапикселлик.\nЯнги маълумотларга кўра, компания мазкур қурилмасини 13 май ёки 14 май куни намойиш этиши кутилмоқда. Аллақачон бозорга чиққан айрим русумлардаги Xiaomi телефонларини эса аллақачон 590 000 сўмдан бошланувчи нархларда Terashop.uz интернет-дўконимиздан харид қилиш имкони бор.\n#Xiaomi Redmi Pro 2 #Android смартфон #янги технологиялар #Qualcomm Snapdragon 855 #Xiaomi Redmi X #Xiaomi Redmi 855 #Xiaomi Redmi Q #Xiaomi Redmi K20 Pro


от Admin в ЯНГИЛИКЛАР 2018-09-30 25\nОш Cамарқанд шаҳрилик Абдуманнон Нусратов бошчилигидаги 10 нафар ошпаз ва уларнинг 5 нафар ёрдамчилари билан тайёрланди. Ошнинг пиширилиш жараёнини 5 мингга яқин маҳаллий аҳоли томоша қилди.\nЎзбекнинг миллий таоми “Саховат уйи”даги ёлғиз кексалар, меҳрибонлик уйлари тарбияланувчилари, руҳий касалликлар шифохонаси, ободонлаштириш ишлари билан банд бўлган ишчи ходимларга ва сайёҳларга тарқатилди.\nШунингдек, Ислом Каримов кўчасида республикамизнинг турли вилоятларидан келган уста ҳунармандлар ясаган ҳунармандчилик буюмлари, атлас ва адрасдан тикилган либослар намойиш этилди, қандолатчилик маҳсулотлари савдоси ташкил этилди.\nМаълумот ўрнида: ош тайёрлаш учун 100 литр ёғ, 50 килограмм пиёз, 300 килограмм гўшт, 300 килограмм сабзи, 300 килограмм гуруч ва 50 килограммга яқин турли зираворлар солинди.


Инсонпарварлик - Olmalik Инсонпарварлик - Olmalik\nКЕЧИРИМЛИЛИК - ХАЛҚИМИЗГА ХОС УЛУҒ ФАЗИЛАТ\nМамлакатимиз ҳаётига татбиқ қилинган авф этиш институти том маънодаги инсонпарварлик ифодаси бўлиб, адашиб ҳуқуқбузарлик йўлига кирган ва содир этган жиноятининг қилмишидан чин кўнгилдан пушаймон инсонларга яна бир бор имкон бериш, уларни тўғри йўлга, оиласи бағрига қайтариш ҳар қандай давлат олдидаги муҳим масаладир.\nМуборак Рамазон ҳайитини нишонлаш арафасида Ўзбекистон Республикаси Президенти Шавкат Мирзиёев яна бир хайрли ишга қўл урди. “Жазо муддатини ўтаётган, қилмишига чин кўнгилдан пушаймон бўлган ва тузалиш йўлига қатъий ўтган бир гуруҳ шахсларни афв этиш тўғрисида”ги Фармонни имзолади. Бу ҳужжат кўплаб оилаларга қўшалоқ байрам қувончини улашди.\nХусусан, Олмалиқ шаҳрида жойлашган Тошкент вилояти ИИББ ЖИЭБ 45-сонли манзилли колониясидан 11 нафар, 49-сонли манзилли колониясидан 5 нафар фуқаролар авф этилди.\n-Ишлаб юрган вақтларимда бегона шахсларнинг алдовларига учиб, қурол-яроғ савдосига аралашиб, шу йўлга адашиб кириб қолдим, – дейди зангиоталик И.Сулайманов. –Жазо муддатини ўташ даврида оқу қорани ажратдим, Қилмишимдан қаттиқ пушаймонман. Гуноҳимни афв этгани учун Президентимизга минг бор ташаккур, энди жиноят кўчасига қайрилиб ҳам қарамайман. Улуғ айём кунлари фарзандларим, набираларим бағрида бўлишимдан хурсандман.\nШунингдек, Марғилон шаҳридан Адҳамжон Ҳайжаров, Тошкент шаҳридан Шавкат Раҳматуллаев каби бир гуруҳ маҳбуслар озодликка чиқарилиб, хонадонларига, оилалари бағрига қайтишди.\nЖамиятнинг асосий бўғини бўлган оиланинг жам бўлиши, айниқса, оила боқувчиси, тарбиячиси бўлган ота-онанинг уйга қайтиши жуда чуқур маънавий-тарбиявий аҳамиятга эга. Мазкур фармон айни вақтда оиланинг давлат муҳофазасида бўлишига ҳам хизмат қилади.\nҚолаверса, кечирилган ҳар бир шахс ўзига билдирилган ишончни оқлаб, юртимизда амалга оширилаётган кенг кўламли ислоҳотларга муносиб ҳисса қўшиши, жамиятда ўз ўрнини топишига ишонамиз.


Андижондаги вазиятни Бишкек билади\n17 май 2021, Тошкент вақти: 00:18\n26 май куни Ўзбекистон-Қирғизистон ўртасидаги чегара ўтиш пунктлари ëпиқлигича қолди.\nҚуролланган шахсларнинг Андижонга Қирғизистон томондан ўтгани ҳақдаги Тошкент баëнотини рад қилган Қирғизистон Чегара хизмати¸ раддия баробарида 27 май куни Андижонда ҳукм сураëтган вазиятни тасвирловчи баëнот ҳам эълон қилди.\nҚирғизистон Республикаси Чегара хизмати 27 май куни Қирғизистон-Ўзбекистон чегараолди ҳудудларидаги жорий вазиятга доир¸ деб номланган пресс-релиз эълон қилди.\nФарғона.ру ахборот агентлиги эълон қилган баëнотда чегарадаги вазиятдан кўра¸ кўпроқ Ўзбекистон ичкарисида кўрилаëтган хавфсизлик чоралари ҳақда гап боради.\nХусусан¸ Қирғизистон Чегара хизмати баëнотига кўра¸ айни соатларда Тошкент-Андижон магистрал йўлида бронитехника билан жиҳозланган махсус бўлинмаларнинг қўшимча постлари ташкил этилган.\nАндижон вилоятидаги айланма йўллар ва чорраҳаларга ҳам бронитехника билан қуролланган гуруҳлар қўйилган ва Андижондан пойтахт томон йўлга чиққан машина ва йўловчилар қаттиқ текширувдан ўтказилмоқда¸ дейилади Қирғизистон Чегара хизмати баëнотида.\nБаëнотга кўра¸ Ўзбекистон вилоятларини боғловчи барча йўллар қаттиқ назоратга олинган.\n“Андижон¸ Хонобод ва бошқа аҳоли яшовчи пунктларда Ўзбекистон куч ишлатар тизимларининг кучайтирилган махсус кўчма бўлинмалари патрулликни йўлга қўйган. Вазият Ўзбекистон ҳуқуқ-тартибот идоралари томонидан назоратга олинган. Қирғизистон Республикаси Чегара хизмати чегараолди ҳудудларидаги вазиятни кузатиш ва давлат чегарасини бузиши мумкин шахсларни тўхтатиш ва аниқлаш мақсадида оператив-ҳарбий тадбирлар ўтказмоқда”, дейилади Қирғизистон Чегара хизмати пресс-релизида.\nБу баëнотдан саноқли соатлар олдин Қирғизистон Чегара хизмати мутассаддиси Ўзбекистон Бош прокуратурасининг “босқинчилар гуруҳи Андижон вилояти ҳудудига қўшни Қирғизистондан кириб келган”и ҳақида 26 май куни ёйинлаган баёноти юзасидан раддия берди.\nҚирғизистон чегара хизмати раис ўринбосари Чўлпўнбек Турусбековнинг Озодлик радиоси қирғиз шўъбасига билдиришича, расмий Бишкек ўзбек мулозимларининг бу баёнотидан танг қолган.\n- Бундай маълумот тарқатишга нима сабаб бўлганини билмайман. Қизиғи, бу маълумотни Ўзбекистон томони расмий равишда тарқатаяпти.\nБиз кечадан буён ёйинлаётган маълумотларни ўрганиб чиқсангиз ҳам Ўзбекистонга Қирғизистон ҳудудида ҳеч қандай гуруҳ кирмагани ойдай равшан эканига гувоҳ бўласиз.\nҲеч қандай гуруҳ кирмаган. Бу воқеаларнинг ҳаммаси Ўзбекистон ичида содир бўлаяпти, деди Қирғизистон чегара хизмати раис ўринбосари Чўлпўнбек Турусбеков.\n“26 май куни Ўзбекистоннинг чегараолди районларида содир бўлган воқеалар муносабати билан Қирғизистон-Ўзбекистон давлат чегараларида қўриқлашнинг кучайтирилган тартиби жорий қилинди. Ҳозирча вазият нисбатан барқарор бўлса-да¸ унинг чигаллашиш хавфи сақланиб қолмоқда”¸ дея баëнот берди 27 май куни Қирғизистон Чегара хизмати раиси ўринбосари.\nАйни пайтда икки давлат чегара пунктларида назорат кучайтирилган. Ўзбек чегарачилари ҳам, қирғиз чегарачилари ҳам ўзлари посбонлик қилаётган ҳудудга фақат ўз мамлакати фуқароларинигина ўтказаётгани хабар қилинмоқда.


14 Январь 16:57\nЖорий йилда Қозоғистонда давлат таълим грантлари сони 5 мингтага кўпаяди Алматида 25 мингдан ортиқ ўқувчи Pfizer вакцинасини олди Халқ таълими вазири Алматида ўқитувчилар ва талабалар билан учрашди\n«Алмати шаҳри бош давлат санитария врачининг 13 январдаги қарорига кўра, мактаб ўқувчилари 17 январдан масофавий таълимга ўтади. Ўқув жараёнини масофавий ташкил этиш учун барча зарур шароитлар яратилган, хусусан, ўқувчилар компьютер ва ноутбуклар билан таъминланган. Шаҳарда интернет билан боғлиқ вазият барқарор, мактаблар интернетга уланган», - деди у.\nШунингдек, ота-оналар қўшимча компьютер ёки ноутбук, интернет масалалари бўйича мактабнинг биринчи раҳбари ёки туман таълим бўлими бошлиғига мурожаат қилишлари мумкинлиги ва бу масалаларни ҳал этишга ёрдам беришини айтди.\nБугунги кунда ўқув платформалари аниқланди (Online Mektep, Bilim Land, Microsoft Teams). Бундан ташқари, ўқувчиларга қулайлик яратиш мақсадида мактаблар ўз дарсларида аввал қўлланилган платформаларни танлашлари ва улардан фойдаланишлари мумкин.


Паола Плиего ва бошқа "легионер қиличбозларимиз"нинг бугунги ҳолати ҳақида хабар берилди / Olamsport.com\n23 апр 07:41\nПаола Плиего ва бошқа "легионер қиличбозларимиз"нинг бугунги ҳолати ҳақида хабар берилди\nТеглар : ҚиличбозликПауло ПлиегоЎзбекистон\nКейинги йилларда Ўзбекистонда қиличбозлик спортининг ривожланиши суръатлари ортмоқда.\nКейинги йилларда Ўзбекистонда қиличбозлик спортининг ривожланиши суръатлари ортмоқда. Қиличбозларимиз жаҳон биринчиликларида мунтазам иштирок этиб, жаҳон кубоги, Осиё чемпионатида совринларни ўринларни эгаллашмоқда. Бу ҳақда биз Ўзбекистон Қиличбозлик федерациясининг Бош котиби Гулнора Саидова билан суҳбатлашдик.\n– Энг аввало, кейинги йилларда мамлакатимизда қиличбозлик спортини ривожлантириш бўйича амалга оширилаётган ишларга тўхталсак.\n– Кейинги йилларда қиличбозлик спортини ривожлантириш федерациямиз томонидан ишлаб чиқилган пухта режа бўйича амалга оширилмоқда. Тўғри, бунгача спортнинг ушбу йўналиши бўйича бирор иш қилинмаган десак адолатдан бўлмайди. Қиличбозлик спортининг жонкуярлари бўлган тренерлар фидойилик кўрсатиб ишлашарди, ёш спортчиларимиз Осиё биринчиликларида совринларни ўринларни эгаллашарди. Шу билан бирга, спортчиларни саралаш, уларнинг маҳоратини ошириш, руҳий тайёрлашда хатолар ҳам учраб турарди. Бу эса қиличбозлик спортини ривожлантиришга салбий таъсир кўрсатган.\nЎзбекистон Қиличбозлик федерацияси раиси этиб сайланган Р.М. Шоабдураҳманов олдимизга ушбу спорт турини ривожлантириш бўйича стратегик режани ишлаб чиқиш ва амалга ошириш вазифасини қўйди. Ушбу режани тайёрлашда спорт фаҳрийлари, тренерлар, федерациянинг минтақавий бўлимлари раҳбарларининг фикр-мулоҳазалари ҳисобга олинди.\nМамлакатимизда қиличбозлик спортини ривожлантириш стратегик режасини амалга оширишга юртдошимиз, Ўзбекистон ватанпарвари, собиқ Иттифоқда хизмат кўрсатган спортчи, жаҳон чемпиони, ҳозир Панамерика Қиличбозлик конфедерациясининг президенти Виталий Николаевич Логвин жуда катта ҳисса қўшаётганлигини алоҳида таъкидлаш керак. У Ўзбекистон Қиличбозлик федерацияси фаолиятини такомиллаштириш, энг асосийси – спортчиларимизнинг маҳоратини сифат жиҳатидан юқори даржага кўтариш, уларнинг халқаро мусобақаларда муваффақиятли иштирок этишларини таъминлашга ёрдам кўрсатиш таклифини мамнунлик билан қабул қилди ва бу масалада бизга жуда катта ёрдам кўрсатиб келмоқда.\nНатижада кейингаи йилларда мамлакат терма жамоаси таркиби янгиланди. Бугунги кунда бизнинг энг катта умидимиз ўсмир ва ёш спортчилардан. Тренерлар таркиби ҳам жиддий равишда ўзгартирилди. Тренерлар бўлажак чемпионлар жамоасини тайёрлашга киришган.\nСобиқ спортчи сифатида мен миллий тарма жамоамиз бош тренери этиб уч карра олимпия чемпиони, кўп марта жаҳон чемпиони бўлган Владимир Аливерович Назлимов тайинланганлигини бўлажак ғалабаларимизнинг асоси деб ҳисоблайман. Владимир Аливерович фидойилик, ғолиблик тимсолидир. У бизнинг ҳаммамизни – ҳар бир тренер, спортчини ғалаба қозонишга руҳлантирмоқда. Биз шу мақсад йўлида астойдил иш олиб бориш, машқ қилиш, юксак натижларга эришишга интилмоқдамиз Биз ҳаммани – тренерлар, спортчилар, раҳбарларни жипслаштиришга муваффақ бўлдик ва ягона мақсад – фақат ғалаба қозонишга эришишга ҳаракат қилмоқдамиз.\nХалқаро қиличбозлик федерациясининг президенти ҳурматли Алишер Бурхонович Усмонов жаҳонда қиличбозликни оммалаштириш, спортимизни қўллаб-қувватлаш учун беқиёс саъй-ҳаракатлар қилмоқда. Биз Алишер Бурхонович ўзбек қиличбозларининг дастлабки муваффақиятларидан мамнунлигидан хабардормиз. Ўзбек қиличбозларининг асосий вазифаси – халқаро даражадаги барча мусобақаларда фаҳрий шоҳсупада бўлиш эканлигини чин дилдан ҳис этиб турибмиз. Шпагачимиз Ҳасан Баудунов бу йил жаҳон рейтингида ўсмирлар ўртасида дунёнинг 450 спортчиси орасида 6-ўринни эгаллаб турибди. У ўсмирлар ўртасида Жаҳон кубогининг қатор мусобақларида ғолиб чиқққан ва совриндорлар қаторидан ўрин олган. Сабля бўйича қизларимиз ва ўсмирларимиз Жаҳон кубоги совриндорларидир. Қизларимиз жамоаси эса ўсмирлар ўртасида жаҳоннинг энг кучли ўн жамоаси сафидан ўрин олган.\nБу чемпионлик сари узоқ ва мураккаб йўлдаги дастлабки одимлардир. Биз ҳаммамиз – спортчилар ва тренерлар бу йўлдан олға шаҳдам қадам ташлашга азму қарор қилганмиз.\nЎзбекистон қиличбозлик федерацияси номидан Президентимиз Шавкат Миромонович Мирзиёевга, мамлакатимиз раҳбариятига ҳозирги мураккаб синовли пайтда спортчиларни ҳар томонлама қўллаб-қувватлаётганликлари учун уларга чексиз миннатдочилигимизни билдирмоқчимиз. Халқимиз, сизлар бизга ишонч билдираётганлигингиз учун аскарлардек Ватанимизга садоқат билан хизмат қилишга, янги ғалабалар билан ҳурсанд қилишга тайёрмиз.\n-Ҳозирги карантин пайтида федерациянинг фаолияти қандай йўлга қўйилган, тренерлар қандай иш олиб бормоқда?\n– Афсуски, коронавирус пандемияси бизнинг тренерларимиз ва спортчиларимизнинг режаларни буткул бузиб юборди. Аммо шунга қарамасдан биз машқларни ҳозирча онлайн тарзда изчил давом эттирмоқдамиз. Ташкил этган онлайн гуруҳимизга миллий терма жамоамизнинг барча спортчилари ва тренерлари (60 нафардан кўпроқ киши) киритилган. Ҳафталик машқларни ўтказиш режаси ишлаб чиқилмоқда, спортчилар бажаришлари шарт бўлган аниқ вазифалар белгилаб берилмоқда. Тренерлар кунига икки мартадан машқлар ўтказади. Техник сабабларга кўра онлайн тартибида машқ қила олмаётган спортчилар ҳам топшириқ олишмоқда ва улар ушбу топшириқлар бажарилиши тасвирга туширилган видеоларни жўнатиб туришмоқда. Умуман, ҳаммаси йўлга қўйилганига қарамасдан спортчиларда руҳан чарчоқ, рақиблар билан жанг олиб бориш етишмаётганлиги сезилмоқда. Чунки улар ҳам, тренелар ҳам машқларни бошқача тарзда ўтказилишига ўрганиб қолган эдилар. Буни ҳисобга олган ҳолда спортчиларни чалғитишга, улар учун танловлар ташкил этишга ҳаракат қилмоқдамиз. Яқин орада машқларни спорт залларида бошлаб юбориш умидидамиз.\n– Ўзбекистон миллий терма жамоаси аъзолари билан иш қандай йўлга қўйилган?\n– Юқорида айтиб ўтилганидек, биз барча спортчилар билан ҳар куни алоқадамиз. Шифокоримиз ҳар куни спортчилар ва тренерлар билан боғланиб, уларнинг жисмоний ҳолатидан хабар олади. Улар тана ҳароратларини ўлчаб, шифокорга маълум қилишади.Ҳозир Россияда бўлган миллий терма жамоамиз аъзолари Яна Обвинцева ва Яна Алборова билан ўзим доим алоқадаман. Улар ҳам уй шароитида машқларини бажармоқдалар. Улар вақтдаги фарқ сабабли бизнинг терма жамоамиз онлайн машқларига қўшила олмаётганликлари учун бажараётган машқларини бизга жўнатмоқда. Яна бир спортчимиз Паола Плиего ҳозир Францияда ва у ҳам машқдарини уй шароитида бажармоқда.\n– Ўзбек қиличбозларининг Олимпиадада иштирок этиш ҳуқуқига эга бўлишлари масаласи муаммо бўлиб турибди. Нега шундай?\n– Олимпия ўйинларида иштирок этиш масаласида ҳозир кўп нарса ноаниқ. Балки бу бизга қўшимча имконият яратар. Олимпиадага тайёргарлик кўриш ва спортчиларни саралаш режасидан ўрин олган Жаҳон кубогининг барча мусобақалари амалда тугалланди. Халқаро қиличбозлик федерацияси мавсумни якунлади. Аммо сентябрь ойида янги – 2020-2021 йиллар мавсуми бошланади.\nЛицензия бериладиган асосий турнир ҳали ўтказилмаган ва у қачон бўлиши ноаниқ. Ҳозир кўпгина федерациялар бир хил ҳолатда. Биз лицензия бериладиган турнирда Олимпиадада қатнашиш ҳуқуқини қўлга киритиш учун курашиб кўрамиз. Биз лицензия бериладиган турнирда иштирок этадиган рақибларимизни биламиз ва бу мусобақага тайёргарлик кўришимиз учун вақт етарли.\nБиз билдирилаётган ишончни оқлаш ва Олимпиада лицензияларини қўлга киритиш учун ҳамма имкониятларимизни ишга соламиз.\n– Федерация олдига қиличбозлик спортини тарғиб этиш ва оммалаштириш бўйича қандай вазифалар қўйилган? Оммавий ахборот воситалари билан ҳамкорлик қилиш бўйича қандай иш олиб борилмоқда? Федерация сайти ва ижтимоий тармоқларда спорт янгиликлари қандай ёритилмоқда?\n– Қиличбозликни ривожлантириш бўйича асосий вазифалардан бири – спортимиз турини оммалаштиришдир. Афсуски, ҳозирча қиличбозлик Ўзбекистонда оммавий спорт турига айланмаган. Аммо олдимизга ана шу вазифа қўйилган ва уни ҳал этиш чораларини кўряпмиз. Федерация сайтида қиличбозлик спорти янгиликлари мунтазам эълон қилиниб турилибди. Интенетдаги “Фейсбук”, “Инстраграм” ижтимоий тармоқларида қиличбозлик, спортчилар, тренерлар тўғрисидаги қизиқарли ахборотларни мунтазам янгилаб турибмиз.\nЎзбекистон Миллий олимпия қўмитаси ёрдами билан федерация штатига мабуот котиби лавозими киритилди. Матбуот котиби барча ОАВ билан фаол иш олиб бормоқда ва ўқувчиларнинг турли тоифалари учун ахборотларни жойлаштирмоқда. Қолаверса, қиличбозлик спорти бўйича роликлар тайёрланмоқда. Сўнгги пайтларда Ўзбекистонда қиличбозлик бўйича кўпроқ мусобақалар ўтказиладиган бўлди ва бу спортнинг ушбу тури ихлосмандлари сафини кенгайтирмоқда. Ўтган йилнинг ўзида қиличбозлик спорти билан шуғулланаётганлар сони 700 тага ортди.\nҚиличбозлик спорти Олимпия ўйинлари дастурига киритилган. Шунинг учун биз уни инсонни ҳар томонлама – ҳам жисмоний, ҳам интеллектуал ривожлантирадиган спорт сифатида тарғиб этмоқдамиз. Юртимизда қиличбозликни турли ёшдаги аҳоли ўртасида оммалаштиришга ҳаракат қиляпмиз. Биз Миллий қиличбозлик клуби ташкил этганмиз. Бу ерда 5 ёшли боладан бошлаб катта ёшдагиларча шуғулланмоқда.


ДЕНИС ИСТОМИН — ХАЛҚАРО ТУРНИР ҒОЛИБИ! - Ўзбекистон овози газетаси\nДЕНИС ИСТОМИН — ХАЛҚАРО ТУРНИР ҒОЛИБИ!\nПойтахтимизда теннис бўйича эркаклар ўртасида анъанавий «Tashkent Challenger — 2015» халқаро турнири якунланди.\nМусобақанинг яккалик учрашувларида мамлакатимизнинг биринчи рақамли теннисчиси Денис Истомин дастлабки босқичда белоруслик Владимир Игнатик, сўнгра германиялик Максимилиан Мартерер, россиялик Евгений Донскойни мағлубиятга учратди. Ҳамюртимиз финал йўлланмаси учун кечган баҳсда ҳиндистонлик Юки Бамбиридан устун келди.\nҲал қилувчи учрашувда теннисчимиз турнирнинг ўтган йилги ғолиби, словакиялик Лукаш Лацкога қарши кортга чиқди. Муросасиз ва кескин кечган баҳсда Денис рақибига ҳеч қандай имконият қолдирмади — 6:3, 6:4.\nҚувонарлиси, моҳир ракеткачимиз Денис Истомин «Tashkent Challenger» халқаро турнирида иккинчи (2011 ва 2015 йиллар) бор ғолибликни қўлга киритди.\nМусобақанинг жуфтлик учрашувлари финалида Сергей Бетов (Белорусь)/Михаил Елгин (Россия) «дуэти» германиялик Андре Бегеманн (Германия)/Артём Ситак (Янги Зеландия)ни икки сет якунига кўра, бир хил ҳисобда енгди — 6:4, 6:4.


ҲОЖАТХОНА ҚОҒОЗИ ВА ҚОҒОЗ СОЧИҚ ИШЛАБ ЧИҚАРИШ УСКУНАЛАРИ – Telegraph\nҲОЖАТХОНА ҚОҒОЗИ ВА ҚОҒОЗ СОЧИҚ ИШЛАБ ЧИҚАРИШ УСКУНАЛАРИ\nТорговый центр оборудования "Asia Star" July 07, 2021\nТорговый центр оборудования "Asia Star"\nҲожатхона қоғози ва рулон салфеткалар ишлаб чиқариш бизнесини йўлга қўймоқчимисиз? Унда сизга замонавий, чидамли, қулай ва тежамкор ускуналар тўпламини тақдим этамиз. Ускуналар илғор дастурлаш назорат тизими орқали бошқарилади.\nҲОЖАТХОНА ҚОҒОЗИНИ ЎРАБ БЕРИШ ВА НАҚШ БОСИШ УСКУНАСИ 1880\nБу ускуна тайёр катта ғалтакдаги қоғозга нақш бериб, керакли узунликда ўраб бериш учун ихтисослашган. Ускуна қоғоз узатиш, перфорация, босиб нақш уриш, қоғозни қабул қилиб олиш, электр бошқарув, пневматик бошқарув ва қоғоз узиш тизимларидан иборат.\nҲОЖАТХОНА ҚОҒИЗИНИ КЕСИШ УСКУНАСИ\nУскуна сувли совутиш мосламаси билан жихозланган. Ушбу ускуна ҳожатхона қоғозларини блоклаб қадоқлаш учун ишлатилади.\nҲОЖАТХОНА ҚОҒОЗЛАРИНИ ДОНАЛАБ ҚАДОҚЛАШ УСКУНАСИ\nЮқоридаги нархлар 15% ҚҚС сиз кўрсатилган.\nУскуна учун кафолат 12 ойга тақдим этилади.\nЎрнатиб ишлатиб бериш хизматлари келишилган холда!\nТўлов турлари: Ўзбекистон Республикаси пул бирлиги - сўмда нақд, электрон карта, пул ўтказиш йўллари билан қабул қилинади. Шунингдек, мижозларимизнинг ҳисоб рақамларида ўзларининг ёки Банкдан кредит кўринишида олинган АҚШ валюталари бўлса, Хитой Халқ Республикасидаги корхоналар билан тўғридан-тўғри шартнома ҳамда аккредитив шартномаларини расмийлаштириб берамиз!\nМазкур ускунани келишувга кўра лизинг асосида ҳам харид қилишингиз мумкин!


Мўғулистонлик қўшиқчи Урна Чахар-Туғчи Москвада концерт беради - Фарғона.Ру ахборот агентлиги\nМўғулистонлик қўшиқчи Урна Чахар-Туғчи Москвада концерт беради\n05.04.2007 12:29 msk\nСуратда: Урна Чахар-Туғчи. © “Фарғона.Ру АА” фотоси (2004 й.)\n“Диви Евразии-2004” анжуманининг безаги, замонамизнинг буюк қўшиқчиси Урна Чахар-Туғчи 15 апрель куни Москвадаги “Икра” клубида (Казаков кўчаси, 8-А уй, тел. 5055351) чиқиш қилади. Концерт соат 21.00 да бошланади. Чипталарга бу ерда буюртма бериш мумкин.\nИчки Мўғулистонда (Урна Чахар-Туғчининг қадим аждодлари Чингизхоннинг туғчилари бўлган) туғилган, Шанхай консерваториясини битирган, ҳозир Германия фуқароси бўлган ва Коҳирада яшаётган қўшиқчини том маънода world music вакиласи деса бўлади. У чорвадорлар оиласида ўсган, ёшлигида бувиларидан қадимги қўшиқларни тинглаган, кейин эса ўзи ҳам қўшиқлар басталай бошлаб, ўз иқтидори билан бутун Европани забт этган: Урнанинг гастроллари рўйхати бир неча ой аввал тузиб қўйилади. Унинг қўшиқлари поёнсиз чўллар ва мистик маросимлар манзарасидир, Урна қўшиқларида дашт дардларини тинглаш мумкин.\nАутентик мусиқа баъзан бу анъанага мансуб бўлмаганлар учун мураккабдек кўриниши мумкин, аммо бу ерда мутлақо тескари таъсирга дуч келасиз: Урна дастлабки ноталарданоқ сизни тамоман ўзига ром қилиб олади. Мўғулистонлик гўзалнинг анъана ва новаторликка йўғрилган қўшиқларида сиз аввал тасаввур ҳам қила олмаган оҳангларга эш бўласиз – фақат қумтепаларгина ана шундай садо бера оладилар, фақат баланд майсаларгина ана шундай куйлай оладилар.


Қорақалпоғистонлик шифокор 35 йилдан буён Россияда ишламоқда- Kruz.uz\nҚорақалпоғистонлик шифокор 35 йилдан буён Россияда ишламоқда\n17:15, 28.03.2018 1667 0 Амударё тумани\nҲамюртларимиздан бири – Бахтиёр Pаҳимов 30-сонли мактабда 10 синфни тугатгач, 2-сонли Москва Давлат Тиббиёт институтининг даволаш факультетига ўқишга кирди ва 1983 йилда муваффақиятли тугатиб чиққач, Тула областининг Узловая темир йўл станция-сидаги маҳаллий шифохонада ўз соҳаси бўйича илк меҳнат фаолиятини бошлади. Терапевт-шифокор рус қизига уйланди. Ординатурани ҳам муваффақиятли тугатгач, Тошкентга йўлланма билан ишга келди.\nЁш шифокор иш излаб юрган кезида Самара вилоятининг Тольятти шаҳри тиббиёт-санитария қисмида ишлаш учун шифокорлар зарурлиги ҳақидаги эълонга кўзи тушиб қолди ва унда шу ёққа бориб ишлаш истаги уйғониб, оиласи билан йўлга тушди.\nШундай қилиб манғитлик ёш хирург-шифокор Бахтиёр Pаҳимов 1983 йилда Тольятти МедВАЗининг 5-сонли клиникасига ишга жойлашди ва бор куч-ғайратини ишга сафарбар этди.\nМен Бахтиёр Pаҳимовни шахсан танийман. У талаба вақтида Москвага борганимда ҳамкасбим Султон Тожиниёзов билан уни бориб кўрганмиз, тиббиёт ҳақида узоқ суҳбатлашганмиз. Кейинчалик у менга тиббиётга доир китоблар юбориб турди.\nСамара вилоятида нашр этиладиган бир журналда мухбир Наталья Зараковская қаламига мансуб “Золотые руки доктора Pахимова” номли мақола ёритилди. Мақолада шундай сўзлар бор: “Одатда моҳир хирургларнинг ишини заргарнинг ишига қиёслашади. Асли, хирург сўзи қўл билан ишлаш деган маънони билдиради. Ўҳ-ҳў! Яна қанчалик масъулиятли ва мураккаб! Унинг моҳирлигидан инсон ҳаёти ҳал бўлади. Тольяттида Бахтиёр Pаҳимовдай тиббиёт мутахассисини тилга олишганида “Худонинг назари тушган хирург” деб қўйишади.\nБугун у 5-сонли клиника шифохонаси жарроҳлик хизмати раҳбари, тиббиёт фанлари доктори, профессор.\nУ қорин бўшлиғи ва жигар хасталикларини хирургик йўл билан даволашдан ташқари, Самара Давлат Тиббиёт Университети хирургия кафедрасида маъруза ўқийди ва фаол илмий иш олиб боради. Ҳозир Pоссияда жигар касалликлари бўйича етук мутахассислардан бири ҳисобланади, Европа гепатологлар жамияти аъзоси.\nБахтиёр Pаҳимов жигар хасталигини жарроҳлик йўли билан даволашда янги услубларни қўллаши туфайли ўлим ҳолатини 12-16 фоиздан ҳозирги кунда 4-6 фоизга камайтиришга эришди. У ўзи ҳақида:\n“Ҳаётда менга яхши инсонлар йўлдош бўлди, бундан жуда бахтиёрман. Мен ҳаётда нодир қобилиятли инсонларни қадрлайман, агар улар бўлмаганида етакчилар камол топмасди”, дейди. (Матн Наталья Зараковскаяники).\nБахтиёр Pаҳимов ҳозир ўзининг иқтидори, маҳорати ва чуқур билими билан Тольятти халқини ҳайратга солмоқда.\nИнсон қаерда туғилгани, қаерда яшаши ва миллатидан қатъий назар, меҳнат қилса, қобилиятли бўлса, яхши инсонлардан мадад олса, албатта, камол топади. Бунга Бахтиёр Pаҳимовнинг ҳаёти яққол мисолдир.\nвақтлар тиббиёт соҳаси ходимлари айрим мутасаддиларнинг тўраларча муносабати туфайли бошқа давлатларга кетиб ишлаб, улкан ютуқларга эришган шифокорларимизнинг, бошқа мутахассисларимизнинг кўпчилиги юртимизга қайтиб иш бошлаётгани Манғитнинг иқтидорли ўғлони, фидойи шифокор Бахтиёр Pаҳимовнинг ҳам шу йўлни танлаб, халқимизга хизмат қилишига умид уйғотади.\nҲар қандай ҳолатда ҳам ўз иқтидори, салоҳияти билан Тольятти шаҳри аҳолиси ҳурматини қозониб келаётган ҳамюртимиз Бахтиёр Pаҳимов билан ҳақли равишда фахрланамиз.\nМавлонберган ТОЖИБОЕВ, шифокор. amunews.uz


Соқолни хилол қилиш (ораларига сув теккизиш)\nҲассон ибн Билолдан ривоят қилинди; айтди: «Аммор ибн Ёсирни кўрдим, таҳорат олди ва соқолини хилол қнлди (ораларига сув теккизди). Шунда ундан сўралди ёки мен ундан сўрадим, деди: «Соқолингни хилол қиляпсанми? (яъни, ораларига сув теккизяпсанми?» (Аммор) айтди: «Не монелик бор? Мен, Расулуллоҳ саллаллоҳу алайҳи ва саллам соқолларини хилол қилганларини (ораларига сув теккизганларини) ўз кўзим билан кўрганман».\nИбн Абу Умардан, Ибн Уйайнадан, Саъид ибн Аби Арубадан, Қатодадан, Ҳассон ибн Билолдан, Аммордан (розияллоҳу анҳум), Набий саллаллоҳу алайҳи ва салламдан ривоят қилинди. (Ўша ҳадис).\nБу бобда Усмон, Оиша, Умму Салама, Анас, Ибн Аби Авфа ва Абу Аййуб (розияллоҳу анҳум)дан ҳам ҳадис ривоят қилинган. Исҳоқ ибн Мансурдан эшитдим, Аҳмад ибн Ҳанбалнинг Ибн Уйайнадан нақл этиб, унинг бундай деганини айтди: «Абдулкарим хилолламоқ ҳадисини Ҳассон ибн Билолдан эшитган». Муҳаммад Ибн Исмоил (Ал-Бухорий) айтдики, «Бу бобда ривоят қилинган энг саҳиҳ ҳадис Омир ибн Шақиқнинг Абу Воилдан, Усмондан ривоят қилган ҳадисидир».\nПайғамбар саллаллоҳу алайҳи ва салламнинг саҳобаларидан ва тобиъийндан бўлган илм аҳлининг аксарияти қавли ушбудир: Соқолнинг орасига сув теккизилиши керак, деб ҳисоблайдилар. Шофиъийнинг ҳам қавли шудир.\nСоқолни хилол қилиш мустаҳаб эканини айтдилар. Соқолни хилол қилиш ҳўл бармоқлари билан соқолларини тараш (орасига киритиш) тарзида бажарилади. Шофиъий, Абу Ҳанифа, Ас-Саврий, Аҳмад ибн Ҳанбал, Ал-Авзоий, Ал-Лайс ва Исҳоқ ҳамда илм аҳлидан кўпчилиги соқолни хилол қилиш ғуслда фарз, таҳоратда мустаҳаб деган фикрдадирлар. Баъзилари ғуслда ҳам, тааҳоратда ҳам фарз, деган фикрга эга бўлишган.\nАҳмад: «Соқоли орасига сув теккизишни унутган бўлса, таҳорати жоиз» (яъни таҳоратли), дейди. Исҳоқ эса бундай дейди: «Унутиб ёки таъвил қилиб тарк этса, таҳорати жоиз, аммо қасдан тарк этса, иода қилади» (қайтадан таҳорат олади).


21 апрел 2021, Тошкент вақти: 03:17\n5 февраль куни АҚШ президенти Доналд Трамп мамлакатдаги вазият хусусида Конгрессга мурожаат қилади. Мурожаатда иммиграция, Яқин Шарқдаги можаролар, АҚШнинг кучли иқтисодиёти масалаларига эътибор қаратилади.\nКонгресс икки палатасининг қўшма мажлисидаги маърузадан бир неча кун олдин ҳукуматнинг АҚШ тарихидаги энг узоқ – 35 кунлик шатдауни тугаган эди.\nШатдаунга Трампнинг АҚШ билан Мексика ўртасидаги чегарага девор тиклашга маблағ ажратиш талабини ҳам Намоёндалар палатаси, ҳам Конгрессдаги демократлар рад этгани сабаб бўлди. Президент айни талабини ноқонуний иммиграция ва наркотикларнинг мамлакатга кириб келиши йўлини тўсиш истаги билан изоҳламоқда.\nАслида мурожаат 29 январга мўлжалланган эди, бироқ Вакиллар палатаси спикери Нэнси Пелоси урф бўлмаган ишга қўл урди – президентга бунинг учун рухсат бермади.\nТрамп 1 февралда журналистларга фавқулодда ҳолат жорий этиши мумкинлигини айтди.\nАҚШ Конституциясига кўра, Конгресс бюджетдан маблағ сарфлаш бўйича умумий қарорлар қабул қилади, солиқ тўловчилар маблағининг йирик харажатларини тасдиқлайди.\nЮз минглаб давлат хизматчиларини маошсиз қолдирган шатдаун Трампнинг обрўсига путур етказди. Бунга унинг мамлакатдаги етакчи разведка хизматларининг дунёдаги таҳдидлар хусусидаги хулосаларига ишонмаслигини ошкора айтгани ҳам яна бир сабаб бўлди. Қолаверса, президентнинг Сурия ва Афғонистондан қўшинларни олиб чиқиш ҳақидаги буйруғидан ҳатто партиядошларининг ҳам норози эканини яшириб ўтирмади.\nБундан ташқари, махсус прокурор Роберт Мюллер Россиянинг 2016 йили президент сайловига аралашгани ва Россия ҳукумати вакиллари билан Трампнинг ёрдамчилари ҳамкорлик қилгани ҳақидаги гумонларни тергов қилмоқда.\nГарчи Мюллернинг тергови ниҳоясига етиб қолгани хусусида олди-қочди гаплар юрган бўлса-да, сўнгги кунларда муҳим айбловлар эълон қилиндики, айбланувчилар орасида Трампнинг узоқ йиллардан бери ҳамкори Рожер Стоун ҳам бор.\nМюллер ўтказаётган терговдан ташқари АҚШ прокурорлари Манҳеттенда Трампнинг президентлик лавозимига киришиш маросимининг ташкилий қўмитасига молиявий ҳужжатларни бериш талаби билан чақирув қоғози юборди. Прокурорлар бошқа нарсалар баробарида инаугурацияга чет элликлар ҳомийлик қилгани ёки қилмагани билан ҳам қизиқмоқда.\nНоябрь ойидаги оралиқ сайловдан сўнг Вакиллар палатасини назоратига олган демократлар Трамп бошлиқ Оқ Уйнинг Россия билан боғлиқ ишларини тергов қилиш ва бошқа масалалар бўйича муросасиз муросасиз йўлни танлади.\nТрамп нутқида икки йиллик президентлиги чоғида эришган энг катта ютуғи сифатида АҚШ иқтисодиётининг кучайгани тўғрисида гапириши кутиляпти.\nУмуман олганда, Трампнинг солиқларни 1,5 триллион долларга камайтиришга эришгани шарофати билан мамлакатда ишсизлик даражаси 4 фоизга тушди, пулнинг қадрсизланиши 2 фоиз атрофида бўлди. Бироқ иқтисодчилар ушбу ютуқлар жорий йилда йўққа чиқишидан хавотир билдирмоқда. Трампнинг савдо сиёсати, айниқса, Хитой, Мексика ва Канадага қарши эълон қилган тариф урушлари иқтисодий ўсиш йўлига тўғаноқ бўлмоқда.\nЯна Трампнинг маърузасида АҚШнинг Сурияда ИШИД устидан ғалаба қозонгани ҳам алоҳида таъкидланиши тахмин этилмоқда.


Қуръон ва ҳаёт\nҚуръони Карим – бу Аллоҳнинг Ўз қулларига кўрсатган чексиз Раҳмати бўлиб, у илоҳий бир муждадир. Бу Китобни ўқиган сари янги-янги маънолар очилаверади ва қиёматга қадар бутун инсоният ҳаёт йўлини ёритувчи маёқ саналади.\nЗаррача шубҳа йўқки, Аллоҳ томонидан нозил қилинган ва 114 та сурадан иборат бўлган Қуръони Карим кўп қиррали бўлиб, ўзида чексиз ва буюк ҳикмат сақлаган илоҳий китобдир.\nФақатгина Қуръон ҳаёт йўлида учраши мумкин бўлган ҳар қандай муаммо ва тўсиқларни ҳал қилувчи калит бўлиши мумкин, холос.\nПайғамбаримиз Муҳаммад соллаллоҳу алайҳи вассалам ҳам биз умматларига насиҳат ўлароқ, ҳаётнинг турли ҳолатига мос келадиган махсус сураларни ўқишни тавсия қилганлар.\nМасалан, Бақара сурасини уйда ўқиб туришни айтганлар. Зеро, шунда уйларимиз қабристонга ўхшаб қолмайди.\nФалақ сурасини ўқиб юришлик эса инсонни ҳасаддан асрайди. Нас сураси бўлса бизни нафсимиз васвасасидан сақлашини Пайғамбаримиз Муҳаммад соллаллоҳу алайҳи вассаллам айтиб ўтганлар.\nШунингдек, Ваддуҳа сураси қиёмат даҳшатидан асровчи восита экани айтилган. Табиийки, Буюк сўроқ кунида инсонда кучли қўрқинч пайдо бўлади. Ахир, ўша жойда абадиятдан иборат бўлган келажагимиз ҳал бўлади-ку.\nЛекин оламларга раҳмат бўлган Пайғамбаримиз Муҳаммад алайҳиссалом ўша куннинг даҳшатидан омон қолишлик йўлини ўргатдилар. «Кимки Ваддуҳа сурасини ўқиса, кечаси билан то эрта тонг қадар етмиш минг фаришта ўқиган одам учун мағфират сўраб чиқади», деганлар.\nЁсин сураси эса Қуръоннинг қалби бўлиб, дунё ва охиратни қамраб олган чуқур маъноларни ўз ичига олади. Ушбу суранинг ниҳоятда аҳамиятли эканини таъкидлаб, Пайғамбаримиз Муҳаммад соллаллоҳу алайҳи васаллам шундай деганлар: «Ёсин сурасини ўқинг, чунки унда амният ва саодат бор, очни тўйғазади, кийимсизни кийинтиради, бўйдоқни уйлантиради, хавфсираганнинг хавфи кетади. Ғамга ботган ўқиса, ғами арийди, мусофирнинг йўлида енгиллик бўлади, бирор нимасини йўқотган одам шу нарсасини топади. Вафот этаётган киши енгиллик билан бу дунёни тарк этади. Бемор эса дардига шифо топади».\nФотиҳа сураси ҳар қандай муаммодан нажотдир. Ёсин сураси Қуръоннинг юраги бўлса, Фотиҳа – унинг қалбидир. Ҳасан Басрий айтганларидек, Қуръон ўзидан аввал нозил қилинган барча илоҳий китоблардаги илмларни ўзида жам қилган бўлса, Фотиҳа сураси эса шу Қуръоннинг асоси ҳисобланади. Шунинг учун кўпгина уламолар, жумладан, Ҳасан Басрий ҳам ҳаёт азобу уқубатлари бўронидан айнан Фотиҳа сураси орқали нажот топиш мумкинлигини айтишган.\nВоқиъа сураси эса фақирликдан халос этувчи сурадир. Пайғамбаримиз Муҳаммад соллаллоҳу алайҳи васаллам холислик билан эҳсон қилувчиларнинг ва закотларини ўз вақтида чиқарувчиларнинг моли кўпайишини айтганлар, шунингдек, маълум сабабларга кўра моддий қийинчилик ҳолатига тушиб қолган биродарларига ёрдам қўлини чўзиб, қўллаб-қувватлашни ўз умматларига таълим берганлар. Яна муҳтожлик ҳолатидан чиқиш учун Расулуллоҳ соллаллоҳу алайҳи васаллам Воқиъа сурасини ўқиш кераклиги таълимини ҳам ўргатганлар. «Ҳар тунда Воқиъа сурасини ўқиган инсон фақирлик нималигини билмайди. Воқиъа – кенгчилик ва бойлик сурасидир. Шу сурани ўқинг ва болаларингизга ҳам ўргатинг».\n«Сабр ва намоз ила ёрдам сўранг. Ва албатта, у чин..\nОлдинги ўтган умматлардан қайси бири Аллоҳ таолога..\nАлбатта, бу Қуръон энг тўғри йўлга ҳидоят қилур ва..\nЭй иймон келтирганлар! Молларингиз ҳам, фарзандлар..\nАна ўшалар Аллоҳнинг чегараларидир. Ким Аллоҳга ва..


Тошкент шаҳрида 20 нафар мактаб ўқувчиси коронавирусни юқтиргани маълум бўлди - Darakchi\nЖАМИЯТ 17.04.2020, 18:21\nАОКА ҳузуридаги штабда Санитария-эпидемиология осойишталик агентлиги директори Баҳром Алматов иштирокида брифинг ўтказилди.\nУнинг қайд этишича, Тошкент шаҳрида 20 нафар мактаб ўқувчисида коронавирус аниқланган.\n“Тошкент шаҳрида коронавирусга чалинган 355 нафар беморни касалликни юқтириш йўли бўйича таҳлил қиладиган бўлсак, 106 та ҳолат чартер рейслар орқали мамлакатимизга олиб келинган ва карантинда сақланган фуқаролар ўртасида аниқланган, — деди у. Касалликка чалинган беморлар мамлакатимизга кириб келганидан кейин улардан 175 та ҳолатда инфекция бошқаларга ҳам юққани аниқланган. Шунингдек, юқиш омили аниқланмаган 48 та ҳолат мавжуд ва бу бўйича биз эпидемиологик текшириш ишларини давом эттирмоқдамиз. Бу жараёнга фуқароларимизнинг ўзлари, маҳалла, ички ишлар органлари, оилавий поликлиникалар ва бошқа идораларнинг мутахассислари жалб этилган.\nТошкент шаҳрида коронавирус билан касалланганларнинг 52 нафари уй бекаси, 20 нафари мактаб ўқувчиси, 12 нафари уюшмаган ёшлар вакили, 20 нафари ишсиз ҳисобланади. Қайд қилинган беморларнинг ижтимоий келиб чиқиши, касби, ёши, ҳаёт тарзи, улар билан мулоқотда бўлганларнинг фаолиятини ҳам чуқур ўрганган ҳолда таҳлил қилиб боряпмиз. Касалликнинг қай даражада юқиши, қайси мойил контенгентлар мавжудлиги ўрганилиб, касаллик хавфига дучор бўлган шахслар рўйхати тузилиб, уларнинг устидан тиббий назорат, қолаверса, лаборатория текширувлари орқали саломатлигига баҳо бериш йўлга қўйилган”, – деди Б.Алматов.


Замбуруғли касаллик эпидемияси Швейцария узумзорларига таҳдид солмоқда • EastFruit\nБош саҳифа › Янгиликлар › Замбуруғли касаллик эпидемияси Швейцария узумзорларига таҳдид солмоқда\nЗамбуруғли касаллик эпидемияси Швейцария узумзорларига таҳдид солмоқда\nМуаллиф: EastFruit 10 Авг 21 10 Авг 21 025\nШвейцарияда сўнгги бир неча ҳафтада узлуксиз давом этган ёмғир Унсимон сохта шудринг касаллиги (пероноспороз)нинг тез тарқалишига олиб келди. Замбуруғли касаллик узумзорлар бўйлаб эпидемик миқёсда тарқалмоқда, чунки, у нам ва салқин шароитда тез кўпаяди, деб ёзган lid.ch ҳаволасига асосланиб, AgrоХХI.\nШунинг учун, узум ва вино етиштирувчилар ҳосил жуда паст бўлишини айтишмоқда. Замбуруғли касалликлар келтирган зарар бу йил бошқа йилларга нисбатан юқори бўлишини Вале узумчилик бошқармаси бошлиғи Пьер-Aндре Родуи тасдиқлади.\nВаледан ташқари, Во ва Тичино кантонларида ҳам ушбу касаллик кенг тарқалган. Махсус экинлар бўйича Vaudois компетенция маркази раҳбари Оливье Виретнинг сўзларига кўра, жазирама июндан сўнг – токзорлар жуда фаол ўсган пайтда, ой охири, яъни 20 июндан шу кунга қадар ёмғир ёғди. Ва бу касаллик бошланишига сабаб бўлди.\nИтальян тилида сўзлашувчи Тичино вилоятида узум етиштирувчиларнинг кайфияти бутунлай тушиб кетган, чунки, дўл туфайли маҳаллий ҳосилнинг 90%игача йўқ бўлгач, Унсимон сохта шудринг уларгача етиб келди.\nДоимий нам ҳаво туфайли замбуруғли касалликларга қарши курашиш ниҳоятда қийинлашган: энди токларга пестицидлар билан ишлов бериш керак, аммо ёмғирда фунгицид сепиш мумкин эмас – бунинг учун ҳаво очиқ бўлиши керак.


2019 йил тиббиёт соҳаси вакиллари учун қувончли бошланди. Вилоят ҳокимлиги томонидан вилоят соғлиқни сақлаш бошқармаси ҳамда 19 та шаҳар-туман тиббиёт бирлашмалари раҳбарларига янги “Сobalt” автомашиналарининг калити топширилди.\nТадбирда вилоят ҳокими Ш.Ғаниев мамлакатимизда тиббиёт соҳасида қабул қилинаётган қарор ва фармонларнинг ижросини таъминлаш, маҳаллаларда мониторинг ишларини олиб бориш ва тиббий хизматни янада яхшилаш хусусида сўз юритди. Келгусида Германиядан 400 минг долларлик гемодиалез аппаратлари олиб келинишини билдириб, янги атомашина эгаларини қутлади.\nСўнгги йилларда халқимизга малакали тиббий хизмат кўрсатишга эътибор янада кучайтирилди. Бу борада 70 дан ортиқ қарор ва фармонлар ишлаб чиқилди, – дейди Бешариқ тумани тиббиёт бирлашмаси бошлиғи Ботиржон Қодиров. – Ўтган йили бирлашмада болалар жарроҳлик, неврология ва кардиология ихтисослаштирилган бўлимлари ташкил қилинди. Туманимизда 7 та оилавий поликлиника мавжуд бўлиб, уларнинг 4 таси тўлиқ таъмирланди. Янги автомашина туҳфаси зиммамизга янада масъулит юклаб, фидокорлик билан ишлашга ундайди.\n« Ватан ичра мўъжаз Ватан\nАёлларни эъзозлаган юрт албатта буюк бўлади »


Тайлоқда янги мактаб қурмоқчи бўлган директор қамалди\nСамарқанд вилоятининг Тайлоқ туманига қарашли Файзиобод қишлоғидаги 42-мактаб директори Шербек Жўраев қишлоғига янги мактаб қуриб бермоқчи бўлгани учун миллий хавфсизлик хизмати ходимлари томонидан ҳибсга олинди.\nҲибсга олинганига бир ой бўлган Шербек Жўраевнинг иши юзасидан Озодликка 29 ноябр куни файзободлик Жамшид хабар берди.\n- Шербек ака мактабимизга директор бўлганига кўп бўлмади. У киши қишлоғимизга янги мактаб қурамиз, деб юрганди. Шунинг учун ҳам қишлоқ аҳли билан мактабда йиғилиш ўтказиб, янги мактаб қуриш учун озми-кўпми харажат қилинадиган бўлса, йиғиб берамиз, деб айтган йиғилишда. Шу йиғилишда юмолоқ хат ёзиб юрадиган, қолаверса миллий хавфсизликнинг қулоғи бўлиб ишлаган одам унинг бор гапларини диктофонга ёзиб олиб, хавфсизлик одамларига етказибди. Бир кундан сўнг нотаниш одамлар кечаси келиб, уйидан олиб кетибди, - дейди Жамшид.\nМактаб директорлиги лавозимига тайинланганига бир йил ҳам бўлмаган Шербек Жўраев қишлоқдаги авария ҳолатига келиб қолган мактабни ҳукумат томонидан 2004-2009 йилларда Мактаб таълимини ривожлантириш Давлат умуммиллий дастурига кирмай қолгани учун ҳам мактаб қуришни тасдиқловчи ташкилот раҳбарларига пул бериб бўлса-да, янги мактаб лойиҳасини тасдиқлатмоқчи бўлган.\n“Шербек Жўраев ноҳақ айбланмоқда” деган фикрда бўлган Файзобод қишлоғи аҳлидан 100 нафардан зиёд одам директорнинг суди ўтказилиши лозим бўлган куни Тайлоқ туманлараро судига норозилик билдиришган. Натижада судя судни бошқа кунга кўчиришга мажбур бўлган.\nҚолдирилган муддатда ҳам аҳолининг норозилик кайфияти сўнмагани учун суд иккинчи бор номаълум кунга қолдирилган.\n- Қишлоқ аҳли директорнинг устидан ким ёзиб берганини билади. Ҳозир ўша ёзувчини қишлоқдан бутунлай оилавий кўчиб кетишини талаб қиляпти. Суднинг икки марта қолдирилганлиги ҳозир вазиятни бирор оғирлаштиради. Чунки яширинча суд қилиб, унга ҳукм ўқилса, кейин ҳеч кимнинг қўлидан бирор иш келмайди, - дейди файзиободлик Фозилжон.\nШербек Жўраевни қўлга олиниши натижасида яқин бир йил ичида Тайлоқ туманидаги янги қурилган мактабларда ҳам прокуратура текшириш ишларни олиб борган.


Видео: 12 соат музлаткичда сақланган Lexus кабриолети - Daryo\n18:55, 29.05.2021 20693\nВидео: 12 соат музлаткичда сақланган Lexus кабриолети\nLexus компанияси янги LC кабриолети совуқ ҳаво шароитида ноодатий синовдан ўтказилгани тасвирланган видеоролик билан бўлишди. Автомобильни йиғиш сифатини текшириш вақтида у саноат музлаткичига Цельсий бўйича -18 даража совуққа 12 соатга жойлаштирилган, деб хабар беради Motor.\nLexus LC’нинг ўзига хос синови Милбрук шаҳридаги ихтисослашган полигондаги иқлим камерасида амалга оширилган. Бу ерда ҳимоя қурилмаларининг мустаҳкамлиги текширилади, шунингдек, Цельсий бўйича +85 даражадан -60 даражагача бўлган йўл-транспорт воситалари синовдан ўтказилади. Тест учун муҳандислар камерага -18 даражани ўрнатган, кабриолет кузови устидан сув қуйган, шунингдек, автомобиль интерьери кўриниб туриши учун унинг том қисми йиғиб қўйилган. Бу каби шароитда Lexus LC 12 соат давомида турган.\nЭкстремал даражадаги совуқдан сўнг мутахассислар машинани пойга йўли бўйлаб ҳаракатлантирган. Ҳайдовчи сифатида муҳандислар Пол Свифт исмли профессионал каскадёрни чақирган ва у ҳеч қандай қийинчиликсиз 457 от кучига эга Lexus LC’ни ўт олдирган. Бундан ташқари, синовчининг таъкидлашича, кабриолетнинг барча дисплей ва датчиклари бир зумда ишга тушган.\nТрассага чиқиши билан ҳайдовчи рул ва ўриндиқларни иситиш тизимини ёққан. Синов мураккаб бурилиш ва ўнқир-чўнқирликларга эга йўналишда амалга оширилган. Ҳаракат вақтида кабриолетдан муз бўлаклари ажралиб тушган, бироқ бу каскадёрга Lexus LC’нинг имкониятларидан тўлиқ фойдаланишга тўсқинлик қилмаган.\nАввалроқ Mercedes-Benz компанияси EQC 4x4² электройўлтанламаси прототипи нималарга қодир эканлиги тасвирланган навбатдаги ролик билан бўлишганди.\n08:32, 27.01.2022 38696\n17:42, 20.01.2022 33686\n10:51, 15.01.2022 21538\n18:38 Бугун 724\n18:17 Бугун 2439\n18:00 Бугун 3541\n17:58 Бугун 5646\n19:23, 28.01.2022 95101\n22:25, 27.01.2022 80642\n08:31, 28.01.2022 78419\n11:52 Бугун 83972


Это'О келажакда «Барселона»да Мессининг ўрнини ким эгаллашини айтди\n«Барселона»нинг собиқ ҳужумчиси Самуэль Это'О келажакда каталонияликлар сафида Лионель Мессининг ўринбосари ким бўлишини айтди.\n«Ансу Фати – «Барселона»нинг келажаги. Айни пайтда у ақл бовар қилмайдиган ишларни қилмоқда. Клуб унга ғамхўрлик қилиши керак деб ўйлайман. Умид қиламанки, у Мессининг ўрнини эгаллайди», – дея Это'Онинг сўзларини келтиради Sport Bible.\nМаълумот учун, Фати – «Барселона» тарбияланувчиси. У асосий жамоада 2019 йили дебют қилди. У клуб тарихидаги энг ёш дебютант ва гол юрган энг ёш ўйинчин саналади.


Сирғали боғи 2015 йилнинг охирига қадар очилади\n11:20 / 09.06.2015\n2015 йилнинг иккинчи ярми давомида “Янги Сирғали” маданият ва истироҳат боғини қайта таъмирдан чиқариш ишлари амалга оширилиб, фойдаланишга топширилади. Бу ҳақда маданият вазирлигининг мактубига таянган ҳолда Uz24 нашри хабар бермоқда.\nАйтилишича, боғ “Камолот” ёшлар ташаббуслари маркази балансидан чиқарилиб, Тошкент шаҳар кенгаши ихтиёрига топширилган.\nБундан ташқари, Олмазор туманидаги “Оймомо” боғида ҳам таъмирлаш ишлари давом этаётгани хабар қилинмоқда. Шартномага биноан, у Open Garden МЧЖга ижарага берилган. Компания у ердаги аттаркционларни тиклаш ишларини амалга оширмоқда.


ЎзА - Шавкат Мирзиёев: ёшлар таълим-тарбиясида шошмаслик керак\n07.07.2017 12:51 Чоп этиш версияси\nШавкат Мирзиёев 2016 йил 2 ноябрь куни Наманган вилояти сайловчилари билан учрашувда Исҳоқхон Ибрат ҳақида алоҳида тўхталиб, у кишига атаб замонавий боғ яратиш, ёдгорлик мажмуаси ва “Ибрат мактаби”ни ташкил қилиш ташаббусини баён этган эди.\nИбрат домла ўлкамиздаги илк матбаачилардан бири сифатида, 1908 йил Оренбург шаҳридан литографик машина сотиб олиб, уни Оренбургдан Қўқонгача поездда, Қўқондан Тўрақўрғонга туяларга ортиб, катта машаққатлар билан олиб келган ва ўз ҳовлисида “Исҳоқия босмахонаси”ни ташкил қилган. Бу маърифатпарвар инсон кўплаб илмий, педагогик ҳамда бадиий асарлар яратган, ўз қишлоғида янги мактаб ва кутубхона очган, аҳоли учун замонавий боғ барпо қилган, ҳозиргача ғоят ноёб ҳисобланадиган олти тилли луғат яратиб, ўз босмахонасида чоп эттирган. Унинг “Фарғона тарихи” деган машҳур асари мамлакатимиз тарихига оид нодир манбалардан биридир.\nПрезидентимиз таклифи жамоатчилик томонидан кенг қўллаб-қувватланиб, Тўрақўрғонда Исҳоқхон Ибратга бағишланган сўлим боғ, ёдгорлик мажмуаси ва “Ибрат мактаби” ташкил этилмоқда.\nБоғ одамларнинг мазмунли ҳордиқ чиқаришига қулайлик яратиш билан маънавий оламини ҳам бойитади. Бу ерда маърифатпарвар бобомизнинг ҳайкали ўрнатилади. Музей Исҳоқхон Ибратнинг ҳаёти, серқирра фаолияти билан таништиради. “Ибрат мактаби”да ёшлар хорижий тилларни ўрганади. Буларнинг барчаси яхлит комплекс сифатида алломанинг халқимиз учун қилган буюк хизматларини қадрлаш, меросини ўқиб-ўрганиш ва тарғиб қилишда муҳим ўрин тутади.\nУлуғ аждодимиз Ибрат тахаллусини ўзига бежиз танламаган, деди Президентимиз. Унинг Ватан ва юрт тараққиёти йўлидаги фидокорона ҳаёти нафақат ўз даврида, балки бугунги кунда ҳам барчамиз учун ҳақиқий ибрат намунаси бўлиб қолмоқда.\nДавлатимиз раҳбари мазкур комплексни мазмун жиҳатидан такомиллаштириш, тил ўргатиш бўйича махсус мактабни Наманган давлат университети қошида ташкил этиш, бу ерда Алишер Навоий номидаги Тошкент давлат ўзбек тили ва адабиёти университети ҳамда Ўзбекистон давлат жаҳон тиллари университети билан ҳамкорликда хорижий тилларни ихтисослаштирилган тарзда ўргатиш зарурлигини таъкидлади. Ўқитувчи ва ўқувчиларга зарур шароитлар яратиш, мажмуа атрофини ободонлаштириш бўйича кўрсатмалар берди.\nШавкат Мирзиёев тумандаги Наманган кўчасида халқ ичига кириб, одамлар билан мулоқот қилди. Аҳоли Президентимиз ташрифидан хурсандлигини, амалга оширилаётган ўзгариш ва янгиликлар учун миннатдорлик изҳор этди.


Отахонга Хотира ва қадрлаш куни ва Иккинчи жаҳон урушида қозонилган ғалабанинг 72 йиллиги муносабати билан Президентимиз табриги ўқиб эшиттирилди.\nГамик Закиевнинг фашист босқинчиларига қарши жасорати эътирофи бўлган ордену медаллари қаторига яна бир мукофот қўшилди. Унга "Красная звезда" ордени билан мукофотлангани тўғрисидаги Россия Федерацияси Президенти томонидан имзоланган гувоҳнома ва орден тантанали топширилди.\nБу мукофотнинг тарихи узоқ. Гамик Закиев Иккинчи жаҳон урушига 1943 йили 18 ёшида жўнаб кетди. Украинани озод қилиш учун бўлган жангларда иштирок этди. Шундай жанглардан бирида оғир яраланди ва узоқ вақт госпиталда даволанди. Шундан сўнг яна фашистларга қарши жангни давом эттирди. Чехословакияни озод қилиш учун бўлган жангда ёш лейтенант бошчилигидаги аскарлар тиш-тирноғигача қуролланган душманнинг қаттиқ қаршилигига дуч келди. Улар мустаҳкам позицияни эгаллаган фашистлар истеҳкомини ёриб ўтишга муваффақ бўлди. Жангдаги жасорати учун взвод командири, кичик лейтенант Гамик Закиев 1944 йилнинг 7 ноябрида 211-ўқчи дивизия қўмондонининг буйруғи билан "Красная звезда" ордени билан мукофотланади. Бироқ оловли жанглар давом этаётган ўша даврда мукофот топширилмай қолади. Бунинг устига у 1945 йилда Узоқ Шарқдаги жанговар ҳаракатларда иштирок этди. Уруш тугагандан сўнг 1947 йилгача Мўғулистонда ҳарбий хизматни давом эттирди.\nЎтган йилнинг ёзида қўшниси ҳарбий архив сайтларининг бирида Иккинчи жаҳон уруши қатнашчиси бўлган бобоси ҳақидаги маълумотни излар экан, Гамик бобонинг жанговар ҳаёт йўлига оид маълумотга, жумладан, унга топширилмай қолиб кетган орден тўғрисидаги қайдномага кўзи тушади. Бу ҳақда хабардор қилинган Г.Закиевнинг набираси Лизия вилоят мудофаа ишлари бошқармасига мурожаат қилади. Шу тариқа жанговар орден 72 йилдан сўнг ўз эгасини топди.\n– Биз, уруш қатнашчилари доимо давлатимиз эъзозида эканимиздан беҳад хурсандмиз, – дейди Гамик бобо. – Яқинда Президентимиз номидан пул мукофоти ва мамлакатимизда ишлаб чиқарилган енгил автомашинани навбатсиз харид қилиш учун имтиёзли сертификат беришди. Шифокорлар соғлиғимдан хабардор бўлиб турибди. Бутун маҳалла “ўзимизнинг қадрдон Гамик ота” деб ҳурматимни жойига қўяди. "Красная звезда" ордени топширилганидан улар ҳам хурсанд. Дунёда тинчликдан азиз бойлик йўқ. Бу бойликни халқимиз қадрлайди. Осойишталик бўлган жойда инсон бахтиёр яшайди. Илоҳим, юртимиздаги тинчлик абадий бўлсин.


Нефть ҳақида ҳар бир инсон билиши керак бўлган 5 факт - XABARDOR.UZ\nНефть ҳақида ҳар бир инсон билиши керак бўлган 5 факт\nНефть ва унинг бозорлардаги баҳосини бутун дунё диққат билан кузатиб боради.\nБироқ "қора олтин" ҳақида шундай фактлар борки, ОАВ ва телевидение булар ҳақида гапирмасликни маъқул кўришади. InsiderPro нефть ҳақидаги 5 маълумот билан бўлишди.\n1. Дунё нефтсиз ҳам мавжуд бўла олади\nАлбатта, ҳозирнинг ўзидаёқ нефть йўқ бўлиб қолса, бизнинг аҳволимиз таранглашади. Шунга қарамай, нефтни аста-секинлик билан энергиянинг альтернатив манбалари билан алмаштирилса, бунинг ҳеч қандай ёмон томони йўқ. Сўнгги ўн йилликларда эса бундай ҳаракатларга нефть компаниялари томонидан фаол босим ўтказиб келинмоқда.\n2. АҚШ аҳолиси дунё аҳолисининг атиги 5 фоизини ташкил қилса-да, мамлакат жаҳон нефтининг жуда катта қисмини истеъмол қилади\nАҚШ жаҳон нефтнинг тахминан 20-25 фоизини истеъмол қилади.\n3. Мамлакатнинг нефть ресурсларига бойлиги унинг аҳолиси бойишини кафолатламайди\nНефтга бой барча мамлакатлар гуллаб-яшнайди, деган фикрга бориш нотўғри. БААга нисбатан бундай таъкид тўғри келади, бироқ ҳаммага ҳам бирдек муваффақият кулиб боқавермайди.\nМасалан, Нигерия — Африкадаги йирик нефть ишлаб чиқарувчиси, у жаҳонда 10-12-ўринни эгаллайди. Бундан ташқари, у нефть заҳираси ҳажми бўйича барча мамлакатлар орасида илк ўнликка киради. Бироқ, шунга қарамай, нигерияликлар ўта ночор кун кечиришади. 2016 йил ҳолатига кўра, у ердаги аҳоли жон бошига ЯИМ 2758 долларни ташкил этади. Таққослаш учун АҚШда мазкур кўрсаткич - 53 минг доллар, Россияда эса 8,8 минг доллар.\n4. Нефть — жаҳондаги можаролар ва урушларнинг асосий сабабларидан бири\nБунга бир неча мисол келтирамиз:\nЧак уруши (1932−1935)\nИккинчи жаҳон уруши вақтидаги нефть ресурслари учун жанглар\nЭрон-Ироқ "танкер" уриши (1980−1988)\nИроқ-Кувайт можароси (1991)\nНигер дельтасидаги зиддият (2004)\nСудан ва Жанубий Судан ўртасидаги чегара можароси (2012)\nИШИД террорчи ташкилотига қарши ҳарбий операция (2014-ҳозирги кунга қадар)\n5. Фақат нефть туфайлигина АҚШ доллари жаҳон бозорларидаги ўз ўрнини сақлаб келмоқда\nУмуман олганда, гап нефть ҳақида эмас, унинг асосий ишлаб чиқарувчилари ярим аср илгари тузилган шартномалар ва битимларга мувофиқ савдони долларда юритаётганларида. Бундай бўлмаганда эди, доллар аллақачон инфляция қурбони бўлган бўларди.


6 – лаборатория иши «труба ичида труба» иссиқлик алмашиниш қУРИЛМАСИДА иссиқлик бериш коэффициентини аниқлаш - bet 2\n11.1- расм . Труба ичида труба иссиқлик алмашиниш қурилмасидаги иссиқлик узатиш коэффициентини аниқлаш схемаси\n11.2 - расм. Горизонтал труба ичидаги сув буғи конденсатланиши коэффициент А ни қиймати. ТАЖРИБА НАТИЖАЛАРИНИ ХИСОБЛАШ\nРr – суюқликнинг ўртача ҳароратида ҳисобланади; Prд - деворнинг ўртача ҳароратида ҳисобланади.\nИситиш ёки совитилаётганда a, Вт/м2×К\n1. Ҳаво учун 1,16 - 58\n2. Ёғлар учун 58,0 - 1740\n3. Сув учун 232 - 11600\n4. Ўта қиздирилган сув буғи учун 23,2 - 116\n5. Қайнаётган сув учун 2580 - 52200\n6. Плёнкасимон конденсацияланаётган буғ учун 4640 - 17400\n7. Органик моддалар буғи учун 580 - 2320\n11.1- расм.Труба ичида труба иссиқлик алмашиниш қурилмасидаги иссиқлик узатиш коэффициентини аниқлаш схемаси.\nИситувчи агент сифатида иссиқ сув ишлатилади ва у иссиқлик алмашиниш қурилма трубасининг ички қисмида йўналтирилади. Иссиқлик алмашиниш қурилмасига киришдаги ва чиқишдаги сув ҳарорати симобли термометр 5 билан ўлчанади. Иситувчи буғ конденсати 4 орқали пастдан чиқариб юборилади. Совитувчи агент сифатида совуқ сув ишлатилиб, у ички трубадан пастдан юқорига қараб ҳаракат қилади. Иссиқлик алмашиниш қурилмасида иссиқ ва совуқ сув сувлар ўзаро қарама-қарши йўналишда ҳаракат қилишади. Сув сарфи 2 вентил билан созланади ва ротометр 3 билан ўлчанади. Ротометр йўқ бўлса, сув сарфини вентил 2 билан созлаш мумкин. Бунда иссиқлик алмашиниш қурилмасидан сувни чиқишида ўлчов цилиндри ўрнатилади ва сарфи аниқланади.\nИшнинг бажарилиши. Ишни бошида берилган сув сарфининг доимий сарфи ўрнатилади ва сувнинг сарфи аниқланади. Иситкичдан 10-15 минут трубалар орасидаги бўшлиққа буғ ҳайдалади. Буғ ҳайдалгандан кейин буғнинг иссиқлик алмашиниш қурилмасига киришдаги ҳарорати ўлчанади. Сўнгра сувнинг иссиқлик алмашиниш қурилмасига киришдаги ва чиқишдаги ҳароратлари ўлчанади. Олинган натижалар бўйича иссиқлик бериш коэффициентини аниқлаймиз.\n11.2 - расм. Горизонтал труба ичидаги сув буғи конденсатланиши\nТажриба натижаларидан иссиқлик беришнинг умумий коэффициенти  аниқланади. Иссиқлик алмашиниш қурилмаси учун иситувчи агентдан деворга берилаётган иссиқлик миқдори қуйидаги тенгламадан аниқланади:\nQ = K  tўр  F = Gc  Cc (t2 – t1) (11.16)\ntкат = tкон – tб. ва tкич = tкон – tо (11.17)\nбу ерда Рr - Прандтл критерийси, сувни ўртача ҳарорати ҳисобланади; Рrд - Прандтл критерийси, қурилма деворини ўртача ҳароратида ҳисобланади\nСўнгра Нусселpт критерийсидан Nu иссиқлик бериш коэффициенти  нинг қиймати топилади:\nТехникавий ҳисоблашларда, агар иссиқлик беришнинг иккинчи коэффициенти анча кичик қийматга эга бўлса, конденсацияланаётган сув буғи учун иссиқлик бериш коэффициентанинг қийматини тахминан қуйидаги интервалда олиш мумкин;\n = 10000 ….. 12000 Вт/ м2 К ёки Вт/ м2 оС\nҚурилмада сувни буғ ёрдамида иситишда ҳар хил режимларда олинган тажриба натижалари қуйидаги жадвалга ёзилади.


Қирғизистон парламенти хавфсизлик кучларига ўнлаб фуқароларнинг телефонларини тинглашга рухсат берган судьяни ишдан четлатишни талаб қилди\nЖўқорғи Кенгеси депутати Мирлан Жейинчороев 8 сентябрь куни бўлиб ўтган парламент мажлисида полицияга ўнлаб фуқароларнинг телефонларини тинглашга рухсат берган Бишкек шаҳар Биринчи суди судьясини лавозимидан четлатишни таклиф қилди, улар орасида сиёсатчилар, халқ депутатлари ва фаоллар бор.\n«Судья Чингизбек Бердимуратов қонунни қўпол равишда бузди. Шунинг учун Жўқорғи Кенгес номидан Судьялар кенгаши ҳузуридаги Тартиб-интизом комиссиясига унинг лавозимидан четлатилиши ҳақида хат юбориш зарур. Депутатларнинг дахлсизлиги бор. Қонунга кўра, уларга қарши жиноят иши фақат Жўқорғи Кенгеснинг розилиги билан қўзғатилади ва шундан кейингина тергов ҳаракатлари бошланади», — дея қайд этди депутат.\nВа депутат Дастан Бекешев ҳамкасбларини Ички ишлар вазирлигидан ушбу масала бўйича маълумотни эшитишга таклиф қилди. У, шунингдек, депутатлик дахлсизлигини эслади ва судга телефонни тинглаш учун рухсат олишни сўраган хавфсизлик кучларининг ҳаракатларини ноқонуний деб атади. «Ким билади, эҳтимол, ҳозирча кастинг давом этмоқда. Биламан, сиёсатчилар доимий равишда кузатиб борилади, лекин ҳеч бўлмаганда қандайдир қонунийлик бўлиши керак», — дея ғазабланди халқ депутати.\nЭслатиб ўтамиз, 31 август куни фаоллар хабар беришича, 2021 йил январь ойида суд 100 га яқин фуқароларининг телефонларини тинглашга рухсат берган. Бунинг сабаби, октябрь воқеалари бўйича судгача бўлган ишлар бўлиб, унинг доирасида баъзи шахслар кузатилган. Первомайский туман суди «судья қонуний, асосли ва холис қарор қабул қилганини» айтди.\nИчки ишлар вазирлиги телефонларни тинглаш 2021 йил 6 январдан 10 февралгача ўтказилганига ва бошқа махсус тергов ҳаракатлари узайтирилмаслигига ишонтирди.\nБироқ, фаоллар нафақат телефонларни тинглашнинг қонунийлиги, балки шу йилнинг бошида, президентлик сайловларида ўтказилгани ва кузатилиши керак бўлганлар рўйхатида президентликка номзодлар борлиги ҳақида савол бор эди.


Рўзиқул Бердиев: "ЎФАдагилар терма учун муносиб мураббий излашаётганига умид қиляпман" / CHAMPIONAT.asia\nРўзиқул Бердиев: "ЎФАдагилар терма учун муносиб мураббий излашаётганига умид қиляпман"\n18 июл 2018 23:50\nТеглар : Рўзиқул БердиевШароф Муҳитдинов\nСуперлиганинг 17-тур доирасидаги "Локомотив" - "Насаф" (3:1) учрашувидан кейинги матбуот анжуманида "аждарлар" бош мураббийи Рўзиқул Бердиев иштирок этди.\n- "Локомотив" бизга нисбатан анчагина кучли жамоа эканлигини билардик, бу барчага аён эди. Шундай рақибга қарши муносиб ўйин кўрсатишга ҳаракат қилдик. Буни қисман уддаладик деб ўйлайман, аммо футболчилардаги маҳорат ўз сўзини айтди. Марат Бикмаев Ўзбекистондаги энг яхши ва энг сермаҳсул ҳужумчилардан бири эканлигини исботлади.\nХамробеков? Учта марказий ҳимоячи тактикасида ўйнаганимизда у ҳар доим орқа чизиқда ўйнади. "Навбаҳор" билан ўйинда у жамоанинг етакчиси бўлганди. "Локомотив" ҳужумчилари тезкорлигини билардик. Шу боисдан Одил Хамробеков, Ғолиб Ғайбуллаев ва Умарбек Эшмуродовни марказда ўйнатдик. Мақсуд жуда тажрибали, бироқ тезликда ҳужумчига ютқазади. Айта оламан, бу уч футболчининг бугунги биргаликдаги ўйини бизни қониқтирмади. Ҳужумлар асосан марказдан ўтказиб юборилди. «Навбаҳор» билан баҳсда Акмал Мозговой ҳам яхши ўйнаганди. Ўйинда катта тажриба олиши учун ёшлардан ҳам фойдаландик. Акмал ҳам марказда ёмон ўйин кўрсатмади. Учрашув унга катта фойда берди деб ўйлайман.\nРаҳбарият билан бир-биримизни тушунамиз. Бир раҳбар билан мураббийликда бирга ишлаганмиз, бири билан эса академияда. Шу боисдан улар билан тил топишиш қийин бўлмайди.\nТерманинг янги бош мураббийи? Бу саволга жавоб бермаслигим ҳам мумкин. Бироқ қисман ҳам бўлса ҳам гапираман. ЎФАдагилар бизга муносиб мураббий излаш билан банд бўлишса керак. Умид қиламанки, улар шундай мутахассисни топишади ва бундан барча мухлислар хурсанд бўлади.\nЎйин биз режалаштиргандек ўтди. “Насаф” футболчилари тартибли ўйнашга ҳаракат қилишди. Бироқ Бикмаевнинг бир ўзи ҳужумда етакчи эканлигини кўрсата олди, рақиб ҳимояда анчагина тартибли эканлигини исботлашди. Рақиблар ўз ишларини бажаришди ва голлар ура олишди. Бугуншундай кучли клуб, амалдаги чемпионга қарши муносиб ўйин намойиш қилдик.\nЖадвалнинг юқорисига кўтарилиш қийин бўлади. Бироқ бизнинг футболчиларда бунга етарлича потенциал бор ва бунга эриша олишимизга ишонамиз.\nШароф Муҳитдинов: "Ўйин қийин ўтди. Буни билардик. Ўйиндан олдин мураббийимиз режа қилган тактика асосида ўйин кўрсатишга интилдик. Аммо вазиятлардан фойдалана олмаганимиз бизга панд берди. Шу ергача етиб келган мухлисларимизга катта раҳмат айтаман".\nОмар Моманидан янги карикатура: МЮнинг мағлубиятидан Салаҳ ва Мане ғазабда 26\nСульшер: "МЮ келаси мавсум ҳам чемпионлик учун курашмаса керак" 22\nГвардиола Сульшерга: "Мен ҳеч қачон футболчиларга қоида бузишни буюрмаганман" 12\n"Кардифф" устози: "Салоҳ 9.9 баллик шўнғишни амалга оширди" 15\nАПЛ. Уч форвард тўпурарлар рўйхатида етакчи 19


Манбалар ДХХ собиқ раиси Ихтиëр Абдуллаев 11 февралда ушланганини хабар қилди « Ўзбекистон Халқ Ҳаракати\n13 February 2019 - 19:26\n“Озодлик” радиосининг хабар беришича, ДХХ собиқ раҳбари 53 яшар Ихтиëр Абдуллаевга нисбатан 11 февралда “қамоқ” вақтинча эҳтиëт чорасини қўллаш тўғрисида қарор қабул қилинган.\nБу ҳақда Озодликка ДХХ собиқ раҳбари қўл остида ишлаган мулозим билдирди. Унинг яна иддао қилишича, Ихтиёр Абдуллаевга нисбатан қўлланилган “қамоқ” эҳтиëт чораси бир ойдир.\nДХХнинг жорий раҳбарияти таркибида ишлаётган ва собиқ раиснинг қўл остида ишлаган манбаларга кўра, Ихтиëр Абдуллаев ДХХ ертўласида жойлашган тергов излояторида сақланмоқда.\nБундан олдинги хабарлари кейинчалик тасдиқланган бир неча манбанинг Ихтиёр Абдуллаевга оид ушбу сўнгги маълумотларининг расмий тасдиғи ëки инкори ҳозирча Озодликда йўқ.\nОзодлик 11 февраль куни Ўзбекистон ҳукуматидаги манбаларига таяниб, Ихтиëр Абдуллаев жиноят иши фигуранти бўлгани ҳақида ëзган эди.\nДХХнинг жорий раҳбариятига яқин мулозимнинг Озодликка айтишича, Алишер Эшонхўжаев 11 февраль куни қамоққа олинган.\nОзодликка гапирган мулозимнинг иддаосига кўра¸ ДХХ собиқ раиси ва унинг божасининг ушланишига жорий йилнинг 11 январида ҳибсга олинган ДХХ раисининг 46 ёшли собиқ биринчи ўринбосари Жаҳонгир Эгамовнинг кўрсатмалари асос бўлган.\nДХХ собиқ раҳбари қўлида ишлаган зобитнинг иддаосига кўра¸ Ихтиëр Абдуллаев сўнгги 6 ой ичида мунтазам кузатувда бўлган ва бу кузатувнинг бир қисмини унинг ҳайдовчиси амалга оширган. (Озодликка ҳайдовчининг исм-фамилияси маълум)\nАбдуллаевнинг «қамоққа олингани» тўғрисида Ўзбекистондаги мустақил журналист Алексей Волосевич ҳам ўз манбаларига таяниб, 12 февраль куни ëзиб чиққан эди.\nОзодлик суҳбатлашган ва исми эфирда айтилишини истамаган мулозимга кўра¸ “ДХХ раиси сифатида бир йил ишлаган Ихтиёр Абдуллаев унинг кўплаб қариндошлари ва айни ташкилотнинг ўнлаб ходимлари устидан жиноят иши очилиб қамоққа олингани ортидан ишдан бўшатилган”.\nМулозимнинг яна айтишича¸ Ихтиёр Абдуллаев ҳозирча “иқтисодий жиноятларни содир қилганликда” гумонланмоқда.\nСуҳбатдошлар иддаосига кўра¸ “жиноят иши республика ҳарбий прокуратураси тарафидан очилган”.\nЎзбекистон Бош прокуратураси бу борада “ҳеч қандай маълумотга эга эмаслигини” 11 февраль куни маълум қилган эди.\nОзодлик тасарруфида бу маълумотнинг ҳам расмий тасдиғи ëки инкори ҳозирча йўқ.\nҚалъа ичдан олиндими?\nАмалдорга кўра¸ қамоққа олинган ДХХ ходимлари Ўзбекистон Жиноят кодексининг 167-моддаси (“Ўзлаштириш ёки растрата йўли билан талон-торож қилиш”), 205-моддаси (“Ҳокимият ёки мансаб ваколатини суиистеъмол қилиш”), 210-модда (“Пора олиш”) ва 211-модда (“Пора бериш”) кўзда тутган жиноятларда гумон қилинмоқда.\nОзодликнинг айни масалада юзасидан берган саволларига Ўзбекистон Бош прокуратураси 13 февраль куни “Бу борада расмий маълумот йўқ”, дея жавоб берди.


Ўзбекистон — National Geographic Traveler Awards 2018 мукофотлари рейтингида пешқадамлар қаторида | O'zLiDeP\nДунёга машҳур National Geographic Traveler журнали туризм йўналишидаги анъанавий мукофотларининг жорий йилги рейтингида Ўзбекистон етакчилар қаторида боряпти. Бу ҳақда "Халқ сўзи" хабар бермоқда.\nМазкур нашр ўз сайтида ҳар йили 25 та номинация бўйича энг оммабоп ҳордиқ турлари бўйича энг яхши сайёҳлик йўналишларини эълон қилиб келади. Мазкур рейтинг онлайн овоз бериш асосида аниқланади. Жорий йилги овоз бериш жараёни 22 июнда бошланиб, бугун якунланади.\nЭътиборлиси, рейтингнинг “Гастрономик туризм” йўналишида Ўзбекистон биринчи ўринда бормоқда. Диёримиз унда 34 фоиз овоз тўплаган. Италия (21 фоиз), Озарбайжон (17 фоиз), Франция (13 фоиз), Арманистон (7 фоиз), Жанубий Корея (5 фоиз) ва Швеция (3 фоиз) эса кейинги поғоналарда кетмоқда.\nМаълумот учун, Американинг дунёга машҳур мазкур журнали Миллий география уюшмаси томонидан 1984 йилда асос солинган. Саёҳат, экзотик мамлакатлар, энг оммабоп туризм йўналишлари ҳақида туркум мақолалар, сайёҳларга маслаҳатлар бериб бориладиган мазкур нашр бугунги кунга келиб дунёнинг 20 та давлатида 10 та тилда чоп этилади.


Трамп Афғонистон ва Суриядаги урушни тўхтатишга ваъда берди (ВИДЕО)\nТрамп президент сифатида иккинчи марта Конгрессга мурожаат қилди.\nАҚШ президенти Дональд Трамп 6 февраль куни Конгрессга мурожаат қилди. Бу Трампнинг президент сифатида Конгрессга қилган иккинчи мурожаати бўлди.\nТрамп Афғонистон ва Суриядаги урушни тўхтатишга ваъда берди\nТошкент вақти билан соат 7да бошланган ва қарийб бир ярим соат давом этган мурожаатда иммиграция, Яқин Шарқдаги можаролар, АҚШнинг кучли иқтисодиёти масалаларига эътибор қаратилди.\nУнинг маърузаси Конгрессдаги демократлар билан мунозаралари чуқурлашиб бораётган паллага тўғри келди. Трамп маърузасидан бир неча кун олдин ҳукуматнинг АҚШ тарихидаги энг узоқ – 35 кунлик шатдауни тугаган эди.\nШундан келиб чиққан ҳолда, Трамп ўз нутқини Конгрессдаги икки партияни ўзаро ҳамкорликка ва бирликка чақиришдан бошлади.\n“Америка дунёдаги энг кучли давлат! Бизнинг қудратимизга тенг келадиган қудрат йўқ”. “Америка ҳар куни ғалаба қилишда давом этмоқда”,- деди Трамп.\nТашқи сиёсат масалаларига тўхталар экан, Дональд Трамп АҚШ ҳарбийлари Яқин Шарқда узоқ вақтдан бери жанговар ҳаракатларни олиб бораётганидан афсус билдирди ҳамда Афғонистондаги тинчлик ўрнатиш бўйича музокараларни тезлатишга ваъда берди.\nТрампга кўра, сўнгги 19 йилда Афғонистон ва Ироқда 7 минг АҚШ ҳарбийси ҳалок бўлган ва 52 минг аскар яраланган. АҚШ Яқин Шарқда 7 триллион доллар маблағ сарфлаган.\n“Президентликка номзод сифатида мен янгича ёндашувни ваъда қилган эдим. Буюк халқлар мунтазам равишда охири йўқ урушларни олиб бормайдилар”,- деди Трамп.\n“Биз келишувга эришамизми ёки йўқми, билмайман. Лекин ҳар ҳолда йигирма йил давом этган урушдан сўнг ҳеч бўлмаганда тинчлик ўрнатишга уриниб кўриш вақти етиб келди”, - деди Трамп.\nАҚШ тарихида энг узоқ давом этган шатдаунга Трампнинг АҚШ билан Мексика ўртасидаги чегарага девор тиклашга 5 миллиард 700 миллион доллар маблағ ажратиш талабини Конгресс рад этгани сабаб бўлган эди.\nТрамп ўз мурожаатида “Мен бу деворни ҳар қандай ҳолатда ҳам қуриб битираман”, деб қатъий айтди. У Мексика билан чегарага девор қуриш унинг маъмурияти учун устувор вазифа бўлиб қолишини таъкидлади. Трампга кўра, бу девор АҚШга ноқонуний мигрантлар ва жиноятчиларнинг кириб келишини кескин озайтиради.\nАҚШ президенти ўз нутқида Россия, Жанубий Корея, Хитой. НАТО билан муносабатлар масаласига ҳам тўхталди. Трамп: “Ташқи сиёсатда Америка биринчи навбатда ўз манфаатларини ҳимоя қилади”, - деб айтди.\nТрампнинг айтишича, АҚШнинг Россия билан ядровий ракеталарни қисқартириш шартномасидан чиқиши, Хитой билан савдо-сотиқда бож ва солиқ тўловларининг оширилиши, НАТОга аъзо давлатларнинг ташкилотдаги молиявий улушларини 100 миллиард долларга оширишга эришилиши АҚШ манфаатларининг ғалабаси бўлди.\n"Президент маъмурияти АҚШ манфаати йўлида қилган ҳаракатлари учун ҳеч кимдан узр сўраш ниятида эмас", - деди Трамп.


Тошкент ҳокимияти кўкаламзорлар кўпайди дейди, аммо чинорлар борасида жим - BBC News O'zbek\nImage caption Амир Темур ҳиёбонидаги азим чинорлар 2009 йилда кесиб ташланганди\nТошкент шаҳар ҳокимиятида бўлиб ўтган матбуот анжуманида пойтахтни ободонлантириш бўйича бош бошқарманинг иши ҳақида маълумот берилган.\nАнжуманда таъкидланишича, Тошкент кўчалари, истироҳат боғлари ва ҳиёбонларида жорий йил баҳорида 89000 кўчат ва уч миллиондан ортиқ гул экилган, ҳамда 1990 йил билан солиштирганда, кўкаламзорлар ҳажми 2,5 баробар кенгайган.\nБироқ, Тошкент бўйлаб кесилаётган азим чинорлар тилга олинмаган.\nТошкентликлар ижтимоий мулоқот сайтларида шаҳарнинг кўзга кўринган кўчаларида яна чинорлар кесилаётганини қоралашган.\nҚатор интернет сайтларида, ҳусусан фейсбукдаги потретибель.уз саҳифасида Тошкентнинг катта кўчаларидан бири, Нукус кўчасида баҳайбат чинорлар кесиб ташланаётганидан кўплар норозилик билдиришганди.\nКўплар ғазабнок шарҳлар қолдиришган, баъзилар эса бу каби ҳолат Тошкентда узоқ вақтдан бери давом этаётгани ва елка қисиб кетишдан бошқа илож йўқлигини айтишаяпти. Нукус кўчаси ҳам Президент трассасининг бир қисми ҳисобланади.\nТошкентлик фаол Алексей Волосевичга кўра, Тошкент шаҳри маъмурияти азим чинорларни кесишдан аввал шаҳарликларни на огоҳлантиради, на улар билан маслаҳатлашади.\nДарахтлар кесилиши ким томонидан амалга оширилаётгани одатда очиқланмайди.\n2009 йилда Амир Темур ҳиёбонидаги 100 йиллик чинорлар кесилишида кўплар Давлат табиатни муҳофаза қилиш қўмитасини айблашган, бироқ Би-би-си билан суҳбатлашган ходим мазкур қарорни Тошкент шаҳар ҳокимияти қабул қилгани ва қўмита билан умуман маслаҳатлашмаганини билдирди.\nМатбуот анжуманида айтилишича, 2013-2014 йилларда 431,7 минг квадрат метрдан ортиқ йўллар таъмирланган. Аммо, интернетдаги форумларда тошкентликлар йўлларнинг абгор аҳволи ва улардаги чуқурлардан норози бўлиб келадилар.


"Ўзбекнаво" қўшиқчиларни тарбиялашда давом этади - BBC O'zbek\n"Ўзбекнаво" қўшиқчиларни тарбиялашда давом этади\n"Ўзбекнаво" бирлашмасининг матбуот анжуманида қўшиқларнинг матни муҳокама этилган.\nЙиғилишда маданият ва санъат вакиллари, журналистлар қатнашганлар.\nХонанда ва сухандон Шуҳрат Қаюмов сўзга чиқиб, қўшиқларнинг матнига алоҳида тўхталган.\nЖумладан, у хонанда Шаҳзоданинг Мустақиллик байрамига атаб ёзилган янги "Ўзбегим" қўшиғидаги "Менинг ўзбек халқим, сен эндигина 25 ёшга кирдинг" каби сўзларни кескин танқид остига олган.\nТанқид қилинган қўшиқ матни Ўзбекистон халқ шоири Иқбол Мирзо қаламига мансуб. Мусиқаси эса Сарвар ва Комилга тегишли экани хабар қилинади.\n"ТВда таниқли хонандалардан бири "25 ёшдасан ўзбегим", деб қўшиқ куйлаб чиқяпти. Бу шеъриятни тушунмаслик, шоирликдан бехабарлик, менимча. Қандай қилиб ўзбек миллатини 25 ёшдасан дейиш мумкин. Ўзбекистон мустақиллигига 25 йил тўлди, ўзбек миллатига эмас., деган у.\nШуҳрат Қаюмов Ўзбекистонда жонли концерт берадиган саноқли хонандалардан бири ҳисобланади.\n"Ўзбекистон адабиёти ва санъати" газетаси бош муҳаррири ўринбосари Гулчеҳра Умарова Ўзбекистонда хизмат кўрсатган артист Шуҳрат Қаюмовнинг фикрларида жон борлигини айтиб, ўзбек миллатининг бой тарихини бу йўсинда куйлаш нотўғри эканини алоҳида урғулаган.\nШуҳрат Қаюмов бу каби хатоларга йўл қўймаслик учун "Ўзбекнаво" қошида бадиий кенгаш ташкил қилиб, тажрибали шоир ва ёзувчилар, ижрочи ва бастакорларни жалб қилиш кераклигини таклиф этган.\nМатбуот анжуманида қатнашганлар хонанданинг фикрларини қувватлаганлар. Ўзбек халқининг бой тарихини мазмунсиз қўшиқлар акс эттириши мумкин эмаслигини таъкидлаганлар.\nЎзбекистонда Мустақиллик байрами арафасида хонандалар ватан мавзусида қўшиқлар тайёрлаб, радио-телевидениеда айлантиришлари одатга айланган, президент қатнашадиган асосий байрам тадбирида қатнашадиган санъаткорлар эса омадли саналадилар. Улар алоҳида саралаб олинади. Тошкентлик санъаткорнинг Би-би-сига айтишича, шундай тадбирларда қатнашадиган санъаткорларнинг унвон олишлари ҳам осонроқ экан.\n"Ўзбекнаво" бирлашмаси томонидан ташкил қилинадиган йиғилишларда қўшиқчиларнинг юриш-туриши, кийиниши, ижтимоий тармоқларга қўйган суратлари муҳокама қилиб турилади.\nБироз олдин эстрада бирлашмасида 40 дан ортиқ қўшиқчиларга тарбиявий соат ўтилиб, уларга маслаҳатлар берилгани айтилганди.\nБундай тарбиявий мунозараларда қатнашмаганлар, давлат тадбирларига сабабсиз бормаганлар жиддий огоҳлантирилади, бу ҳам иш бермаса лицензияси олиб қўйилади.\nЖумладан, "Ўзбекнаво" раҳбари лицензияси олинган Лола ва Тамилалар мавзусига яна қайтиб, Лола билан алоҳида тушунтириш ишлари олиб борилишини айтган.\nХонанда Лола Йўлдошеванинг Инстаграмда дин мавзусида ёзиб қолдирган фикрлари ижтимоий тармоқларда муҳокамаларга сабаб бўлган. Интернет фаоллари Лоланинг ""Сизлар тез-тез изоҳларимда қайси динга эътиқод қилишимни сўрайсиз. Агар сиз мендан "Дининг нима?", деб яна сўрасангиз, жавобим шуки - муҳаббат! ..Худога ишонишни муқаддас китобларни ўқиб исботлаш, ўрганиш мумкин эмас..." каби гаплари учун танқид қилишган.\nЛола интернетга жойлаштирган очиқ кийимдаги суратлари учун, Тамила тарқатилган "беҳаё" видеоси учун лицензиясидан айрилганди.\n"Ўзбекнаво" вақти-вақти билан лицензиясиз фаолият юритган, тўйларга, тадбирларга рухсатсиз борган қўшиқчи, созанда, раққоса ва бошловчиларни жаримага тортиш, тўланмаган солиқлар мажбурий ундирилишидан огоҳлантириб туради.


ҳукумати намойишчиларни тарқатиш учун махсус кучларни ташлаган эди. чеченлар уларга фаол қаршилик кўрсатди ва махсус кучлар ходимларини тошбўрон ...\nГрузиядаги Панкисс дарасида истиқомат қиладиган маҳаллий чечен миллатига мансуб фуқаролар ва махсус куч ходимлари ўртасида тўқнашув бўлиб ўтди. Натижада махсус кучлардан 15 ходим тан жароҳати олган.\n23 нафар чечен рэкетчисини қўлга олди. «Le Figaro» газетаси ёзишича, чеченлар юк автомобиллари ҳайдовчиларидан пул ундиришда айбланмоқда. Газета ... ҳайдовчиларидан пул ундиришда айбланмоқда. Газета хабарига кўра, чеченлар 13 октябрь куни тутилган. Ҳибсга олинганлар Парижга Шарқий Европадан ...


Пиёдалар ўтиш йўлакларига махсус светофорлар ўрнатилиши мумкин\n“Менинг фикрим” жамоавий мурожаатлар порталида пиёдалар ўтиш йўлакларига махсус йўлчироқ (светофор)ларни ўрнатиш ҳақида петиция эълон қилинди.\nҚайд этилишича, пиёдалар ўтиш йўлларида кўплаб йўл-транспорт ҳодисалари қайд этилмоқда. Ушбу ҳодисалар кўпроқ икки транспорт воситаси ўртасида учраб туради. Яъни, орқадан келаётган машина пиёдани ўтказиш учун тўхтаган машинани орқасидан етиб олади. Бундай ҳолатларда “ақлли светофор”лар (тугмали) ўрнатилиши ҳам кўп самара бермайди. Бир пиёда учун икки тараф йўлида ўнлаб машиналар тўхтаб туради. Пиёда ўтиб кетганидан сўнг ҳам яшил ёнишини кутиб туриш керак. Бу эса йўлларда ҳаракатни чеклайди. Транспорт воситаларининг кераксиз тўхтаб туришларига сабаб бўлади.\n“Лекин светофор қўйилмаган пиёдалар ўтиш йўлагида тез келаётган транспорт воситаси пиёдани кечроқ кўради. Ёки бошқа транспорт воситалари тўхтаб туриш сабабини тушунмасдан ўтиб кетишга ҳаракат қилишади. Пиёдалар ўтиш йўлларидаги барча йўл-транспорт ҳодисалари шундан келиб чиқмоқда. Шу сабабли, пиёдалар ўтиш йўллари учун йўл чироқларини жорий этиш керак. Буни стандарт светофорлардан фарқи шундаки, у иккита чироқдан иборат бўлади. Қизил ва яшил. Бу фақат тугмачалар орқали ишлайди. Тугмачалар йўлнинг икки тарафида бўлади. Каттароқ йўлларда йўлнинг ўртасига ҳам ўрнатилади”, - деб ёзади мурожаат муаллифи.\nЮқоридагиларни инобатга олган ҳолда, пиёдалар ўтиш йўлакларига махсус йўлчироқ (светофор)ларни ўрнатиш таклиф қилинган. Дастлаб, бу таклифни тажриба тариқасида тартибга солинмаган серқатнов пиёдалар ўтиш йўлларида синовдан ўтказиш мумкин экани айтилади.